text:
Archivo di May, 2014
E gobierno actual tin Aruba enfila directamente pa un caminda di desastre, y lo peor ta cu nan no tin e vision o simplemente no kier enfrenta e realidad nan dilanti, o sea cu e hecatombe ta biniendo, pero cu na lugar di enfrenta e problemanan serio cu e Ministro di Finanza ta empeorando, PromeMinistro a dicidi di biraun verfdo temporal! Ate ribacayademostrando cu e tambeporpone pinturanoboriba e viviendanan di un caya di pabou, comosifuera cu e resto di e comite cu ta acompañando e no sa con ta verf un muraya di cas, o convencenos cu algo cu nossa di mes, o sea cu ninguntrabao ta menospreciable. Esaki ta e estado lamentable den cual e Gobierno actual a cay: un Prome Ministro cu na lugar di pone su atencion total na loke ta pasando na Aruba a dicidi di pasa man pa un kwashipa probablementehacipolitica cu verfmento di cas. Awor, lo tin un persona sensato den henter e partido ey cu por aclarea pa mi con y den kico e verfmentoey ta yudae economia di Aruba? Pasobra ta ey e cabuya ta preta, no riba e fachadanan di casnan cu e doñonanmespormehoraaplicandoun man di verf nobo.
ORANJESTAD (AAN): U.S Coast Guard Barque Eagle ta di bishita na Aruba. Aña pasa nan a bin relaciona cu e asina yama ‘Cadet Training Program’ y e aña aki un biaha mas esey ta e caso. Nan ta bin cu alrededor di 150 cadet di Warda Costa y 85 tripulante.
Nan ta duna tours te cu 7′or di anochi durante nan estadia, pa esnan interesa pa wak e barco y haya sa mas di e programa di training. E mariniernan a participa na un actividad comunitario na St. Michael College y tambe nan a hunga un wega di futbol contra Britania y esey a tuma lugar Diabierna anochi.
Ta pidi comunidad pa yuda suministra mas informacion
ORANJESTAD (AAN): Diahuebs anochi Polisnan a atende un caso serio di hortamento na un cas, situa na Camay 27-A, unda ladronnan a drenta, kibra un caha fuerte y bay cu un suma grandi di placa, hoyas y paspoort.
Na e sitio Polis a envolvi nan departamento special di Recherche cu ta investiga hortamento domestico, hunto cu nan ekipo di Polisnan forensico, pa analisa e situacion y mira ki prueba por haya na e sitio mes.
Pero, asina mes ta importante pa comunidad por duna un man den suministra mas informacion relaciona cu e caso di hortamento aki.
ORANJESTAD (AAN): Recientemente Aruba a ricibi bishita di e barco Mericano di cadet di Warda Costa, esta U.S Coast Guard Barque Eagle.
Durante un entrevista Capitan Pulver a indica cu nan ta contento di por a bin Aruba atrobe, pasobra semper ta un privilegio.
El a splica cu aña pasa nan a bin relaciona cu e asina yama ‘Cadet Training Program’ y e aña aki un biaha mas esey ta e caso.
ORANJESTAD (AAN): Polis a presenta mey anochi diahuebs na gate di Valero relaciona cu kiebro. Na yegada, polis a atende e homber di inicial F. y segun su declaracion, desconocinan a destrui bentana di su auto.
Un otro caso relaciona cu kiebro den auto a wordo reporta diahuebs pa 1:24 di madruga na central di polis.
Patruya di Oranjestad a wordo dirigi den Janz straat y a resulta cu destruccion a wordo cometi na e Nissan Sentra color cora A 54544 . E windshield a keda na werki.
E destruccion lo a tuma lugar entre 8:15 or anochi y 1:30 di madruga y doño a entrega denuncia oficial.
ORANJESTAD (AAN): Manera anuncia previamente Minister Michelle Hooyboer lo ta un di e “paalzitters” na Café de Plaza pa asina juda recauda fondo pa Fundacion Bon Nochi Drumi Dushi.
Minister Michelle lo efectua e aperture di e “paalzitten 2014″ diahuebs dia 27 di mei y e mes lo sinta diasabra 31 di mei.
Michelle Hooyboer durante e ultimo 4 anjanan ta un voluntario di Bon Nochi Drumi Dushi, y ta lesa pa e muchanan na nan cas prome cu bay drumi segun schedule di Bon Nochi Drumi Dushi.
Pa motibo cu e ta convenci cu lesamento ta di sumo importancia pa desaroyo di mucha, tambe prome cu nan bay school y sinja lesa nan mes, e ta pone hopi enfasis pa hobennan experiencia e placer di lesa un buki como forma di recreo.
Frendsel Giel di AIB-Bank: Ta percura pa ehecuta e proyecto na tempo y den presupuesto
ORANJESTAD (AAN): “Hopi cos a sosode prome cu nos a yega asina leu”, asina Frendsel Giel, Director di AIB-Bank a expresa durante e ceremonia di groundbreaking na Dr. Horacio Oduber Hospital. Desde aña 2011 cu a encarga AIB pa maneha Stichting Onroerend Goed Aruba (SOGA), e proyecto aki a tuma hopi logistica, pasonan, coordinacion entre otro, pa por a yega asina leu.
Despues di hopi reunion y discusionnan fuerte, Frendsel Giel ta mira e dia aki cu hopi satisfaccion. El a agrega cu na aña 1996, tempo cu e tabata miembro di Regentenraad di Hospital, cu di e tempo ey caba a traha un “white paper” y den esaki tabata indica cu lo renoba hospital.
Parlamentario sr. Guillfred Besaril:
ORANJESTAD (AAN): E siman aki diferente miembro di Parlamento di Aruba a biaha pa Buenos Aires pa atende e reunionnan di Parlatino cu ta tumando lugar na e “Senado Nacional” di Argentina.
Aprobechando e oportunidad unico aki, Parlamentario sr. Guillfred Besaril den representacion di Fraccion di MEP, a efectua un bishita na e departamento Comunicacion y Servicionan Tecnico di Polis Metropolitano di Buenos Aires.
Parlamentario Besaril a elabora riba su bishita caminda e la wordo ricibi door di sr. Diego Weck, Gemeente Ambtenaar encarga cu Husticia y Enseñansa di Comuna 4, Buenos Aires y sr. Eduardo Martino, Alto Inspector y director di e departamento di Comunicacion y Servicionan Tecnico di Polis Metropolitano di Buenos Aires.
Celebrando su honeymoon na Aruba cu esposo Renze Klamer
ORANJESTAD (AAN): Siman pasa Aruba Marriott a yama un special bon bini na e cantante famoso di Hulanda Pearl Jozefzoon hunto cu su esposo Renze Klamer.
E pareha a bin celebra nan honeymoon na Aruba y ta kedando na Aruba Marriott Resort & Stellaris Casino. Esaki ta Pearl su di dos bishita na nos isla y di prome bishita di su esposo Renze. Durante nan honeymoon nan a disfruta di un dinner romantico na Simply Fish pa asina celebra nan felicidad matrimonial.
Karel Maduro di MEP:
ORANJESTAD (AAN): Pueblo di Aruba, si bo por logra wak e videonan di e huelga cu a tuma lugar na Aruba na 2008, bo por mira pa bo mes, con e hendenan cu a guia y a participa na dicho huelga y na e multiple manifestacion, tabata tin un spirito fuerte, comprometedor y patriotico di un nivel hopi halto! Un union manera tempo cu Aruba a unifica y a bringa contra Hulanda y Corsow pa su Status Aparte.
Mescos cu tabata tin un motibo cu tabata yama Status Aparte, asina na 2008 tabata tin un motibo cu tabata yama Indexering Awor! Segun registracionnan manda den exterior, hasta actonan categorisa como terorismo tabata tin planea pa esnan na mando di e huelga. Imagina boso mes cu cuanto ardor e huelga a wordo hiba.
Mas cu 50 medida
Awe den 2014, awor cu tin un otro gobierno na mando na Aruba, cual gobierno a pasa y ta pasando mas cu 50 medida riba lomba di e pueblo di Aruba, anto ningun musca a bula!?
Director General di MFA, Anky Vrolijk riba construccion di MFA Noord:
ORANJESTAD (AAN): Alegria tabata visibel riba cara di Director General di MFA, Anky Vrolijk diaranson marduga ora cu a caba di basha concreet di fundeshi di Facilidad Multi-Funcional (MFA) Noord. Algo di compronde mirando tur e tempo y trabou cu Vrolijk y su departamento tin hinca den e proyecto Facilidadnan Multifuncional di cual Noord ta e prome pa bira un realidad.
E iniciativa a bin di parti di Prome Minister Mike Eman. El a wak e necesidad pa un luga asina despues di a bishita diferente bario y combersa cu hendenan cu ta dispuesto pa traha hunto cu nan bisiña pa beneficio di tur. E edificionan di MFA tambe ta sedenan nobo pa entre otro Hulpbestuurskantoornan, departamentonan publico y priva cu ta di importancia pa e ciudadanonan di e districtonan rond di Aruba.
ORANJESTAD (AAN)- Recientemente Aruba Tourism Authority a invita prensa di Venezuela y Colombia pa experiencia e concierto di Soul Beach y conoce Aruba.
Di Venezuela a bin Circuito Onda di Caracas y di Colombia a bin Radio Caracol di Bogota. Tur 2 radionan a bay en bibo ora cu nan tawata na Aruba y nan a haya oportunidad pa entrevista Sra. Amayra Boekhoudt di Aruba Tourism Authority, Sr. Francisco Yanes, GM di Talk Off The Town y Sr. Freddy Vargas, Ministerio di Energia.
Minister Dr. Alex Schwengle:
Separa di edificio nobo y moderno, lo percura pa mas y miho cuido tambe!
ORANJESTAD (AAN): Siendo un specialista di pulmon cu a traha hopi aña den nos Hospital, Dr. Alex Schwengle, awendia Minister di Salud, Cuido di nos Grandinan y Deporte, ta sinti su mes masha orguyoso cu e logro aki.
“Ta un momento masha special den mi carera di dokter y den mi carera como Minister di Salud, esaki ta un momento historico”, asina e mandatario a considera e evento pa duna inicio na trabounan di renobacion y ampliacion di Dr. Horacio Oduber Hospitaal.
E proyecto aki, cu lo dura mas o menos 4 aña largo di construccion di edificio nobo y renobacion di esun existente, ta garantisa cu lo mehora e calidad di cuido cu nos ta brindando caba na pashentnan.
Francis Jacobs di MEP:
ORANJESTAD (AAN): “Ya pa basta tempo caba mi tabata tin e deseo y mas ainda mi a wordo acerca pa diferente mayor di Tanki Leendert y vecindario cu un peticion hopi special pa cu inicio di un coro di hobennan cristian catolico pa e distrito di Tanki Leendert.
Mi por corda basta aña pasa ami mes a forma parti di un coro e tempo ey di tur e muchanan di bario y un coro cu tabata bao di maneho di e conocido Sr. Thomas Quandus. E coro aki a haci diferente presentacion den tur misa di tur distrito.
Mirando e hecho cu Tanki Leendert awor tin su propio parokia, siguramente ta e momento pa Tanki Leendert tin su propio Coro di hobennan y mi tin sigur cu hopi mayor ta di acuerdo cu e bon intencion aki.
E intencion ta pa forma un coro promer y stabiliz’e y asina nos por cuminsa presenta durante sacrificionan di misa, no solamente na Tanki Leendert pero na otro misanan tambe hunto cu tur otro coro na Aruba.
Na tur mayor cu ta interesa por tuma contacto cu mi persona na 7313100 of via mi e-mail address na francis.jacobs@live.com.”, Francis Jacobs a duna di conoce.
Booshi Wever:
ORANJESTAD (AAN): Historia di humanidad a conoce diferente clarividente, siendo Nostradamus esun cu mas a yama atencion door di profecianan cu e a pronostica. Ami no ta un profeta, al contrario semper mi a laga mi common sense, mi experiencia como politico/gobernante y un estudio profundo di e finansas publico di e pais Aruba, ta e guia pa formula mi pensamentonan.
No mucho tempo pasa den un articulo mi a alerta riba e situacion fragil cu APFA ta aden.
Mi a señala cu e dekkingsgraad di 77.5% (mester ta 100%), aumento di edad di pensioen te cu 65 aña, y “aanpassing van de toekomstige jaarlijkse opbouw van 2 naar 1,75 procent” ta nifica cu e gobierno a cuminsa tuma medidanan contra nos personanan di tercera edad.


c: text/html

text:
Un pack (carpeta) donde contiene varios juegos de yugioh para gba mas emulador :)
Las cuales son
Juego Idiomas
Yu Gi Oh 7 Trials to Glory Japones,Ingles,Aleman,Frances,Italiano y Español
Yu Gi Oh Destiny Board Traveler Español,Frances,Ingles,Aleman y Italiano
Yu Gi Oh Dungeon Dice Monsters Ingles y Español
Yu Gi Oh Duel Academy Ingles
Yu Gi Oh Rehsef Of Destruction Ingles,Aleman,Italiano,Frances y Español
Yu Gi Oh The Eternal Duelist Soul Ingles
Yu Gi Oh The Sacred Cards Ingles,Aleman,Italiano,Frances y Español
Yu Gi Oh Ultimate Masters Edition Japones,Ingles,Aleman,Frances,Italiano y Español
Yu Gi Oh World ChampionshipTournament 2004 Español
Yu gi Oh Worldwide Edition Japones,Ingles,Aleman,Frances,Italiano y Español

robotstxt: allowed

filter: keep


text:
WILLEMSTAD - E partido number 2 di ‘playoff’ entre di Wild Cats i Sta. Maria Pirates ta tuma lugá awe djaluna 4 di novèmber, 8′or anochi, na Tio Dauo Ballpark.
Despues ku e wega nr 2 a ser kansela pa motibu di awaseru, tur kos ta kla pa awe nochi 8or, den Tio Daou Ballpark, nos haña kontinuashon di e final di nos beisbol dobel A.
Meskos ku e prome enkuentro, deportivo360 den kombinashon ku Tele Curaçao, ta trese pabo e wega number 2 te den bo kas, na kaulke parti di mundu ku bo por ta.
E narashon lo ta na enkargo di Glenn Thomas i e komentarionan lo ta na enkargo di Gustavito de Jongh. Pues bo ta kordialmente invita pa sigui e seri final di nos beisbol dobel A, ku un imagen limpi, kaminda bo por sigui e enkuentro hugada pa hugada, pa asina bo no pèrdè nada di e final di nos beisbol dobel A.
Deportivo360 ta publika tambe e skema nobo ku FEBEKO a adapta mirando e enkuentronan ku a keda kansela pa motibu di awaseru.
FEBEKO den su komunikado a splika ku punto di salida den programamentu di partidonan di playoff, ta ku, ta hunga solamente riba dianan riba kua a hunga partidonan di kampeonato regular. Ademas ku no ta hunga riba tres dia konsekutivo. Konsekuentemente, e skema di partido di playoff -despues di kanselashon di e partido di awe- ta bira manera ta sigui:


text:
KRALENDIJK, Bonaire – Christine Alvarez ta traha na Stichting Verslavingszorg en Psychiatrie na Bonaire. Einan e ta eduká i informá speshalmente hóbennan di peliger di droga i alkohòl. Awor aki e ta na Sint Eustatius pa wak kon kos ta para einan.
Na Bonaire ta mira hopi desaroyo ménos faborabel for di 10 -10- 10. Den un palabra bisá e pueblo a bira mas pober i esei ta trese stress sigun Alvarez. Esaki nan tur ta faktornan ku por stimulá podisé mas uso di droga i alkohòl. Pero banda di esei ta asina tambe ku awor ku tin mas trahadó sosial, problemanan ku ántes tabata keda skondí ta sali na kla.
Na islanan ariba tin mesun problema. Riba su promé dia na Sint Eustatius kaba Christine Alvarez a papia ku hopi hende i tende di hopi problema kaba. Akinan por ehèmpel ta konsidera mariwana un remedi natural. Mester eduká di riesgonan ku su uso tin.


text:
DONETSK – E konseho di seguridat di nashonnan Uni a adoptá un resolushon kaminda ta eksigí ku e komunidat internashonal mester haña akseso na e área kaminda e avion di
Tag "Malaysia Airlines"
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
KUALA LUMPUR – Tin dudanan serio pa ku sobrebibensia di e aerolinea Malaysian Airlines despues ku nan ta pèrdè un di 2 avion bou di kondishonnan aparentemente ekstraordinario den algun
WILLEMSTAD – E pasahero yu di Korsou ku tabata abordo di e avion di KLM/Malaysian airlines ku a wordu tumba na frontera di Ukraine/Russia su identidad ta konosi. Ta trata
WILLEMSTAD – Den e buelo di Malaysia Airlines ku a crash awe tabatin 154 persona di nashonalidat hulandes, kuater di
WILLEMSTAD – Un avion di Malaysia Airways, ku a Sali Amsterdam rumbo pa Malasia, a disparsé den ost di
AUSTRALIA – Un drone submarine, Bluefin-21, ayera e termina e buskeda di e avion di Malaysia Airlines MH370 ku misteriosamente
KUALA LUMPUR/Malasia – Un avion di Malaysia Airlines a hasi un aterisahe di emergensia djaluna mainta na Kuala Lumpur. E
PERTH/Oustralia — Un vehíkulo supmarino sin tripulashon merikano lo kuminsá buska e avion di Malaysia Airlines den bòm di oséano
PERTH/Oustralia - E barku di Oustralia The Ocean Shield a detektá dos señal mas ayera ku posiblemente ta originá di e


text:
Pa su dedicacion, creatividad y exclusividad
Gigliola Gomez ta e “Local Fashion Designer of the year 2014-2015”
Cu varios otro nomber conoci den comunidad como nominadonan, e organisadonan di “Aruba Business Award” a scoge Gigliola Gomez di Gigliola Designs como e “Local Fashion Designer of the year 2014-2015”. Pa e experto den moda y diseño di paña, e distincion aki ta bon bini y masha di aprecia.
E ultimo añanan Gigliola Designs a resalta cu su diseñonan den eventonan grandi local y internacional manera entre otro e certamen di Miss Universe, Miss Teen Aruba, Aruba Fashion Week, “Designers night” di Miss World Curaçao y e certamen mes di Miss World Curaçao. Tambe diferente personahenan importante den nos comunidad a sa di resalta cu su diseñonan unico. Sin duda algun un reconocimento bon mereci!
Gigliola Gomez a cuminsa experimenta cu su creatividad for di tempo cu e tabatin 12 aña di edad pero a dicidi di cuminsa oficialmente cu Gigliola Designs na aña 2008, den cual el a cuminsa diseña paña cu un creatividad unico cu e so tin. E ta crea, pinta y despues percura pa su creacion traduci su mes den cosemento di trahenan espectacular cu ta hala atencion for di leu caba. E tin su propio “home studio” den cual a base diario e ta inspira pa yega na su creacionnan, basa riba bon uzo di tela, acesorionan, den combinacion cu e miho cosedonan riba nos isla.
Su carera mes den e industria di moda a cuminsa como modelo, unda el a participa den eventonan rond mundo, tanto na Aruba mes, na Europa, Latino America y den varios estado di Merca mes. El a start haciendo moda a base personal pero a crece den e industria y awendia tin su propio marca y coleccionnan. Como productor den e industria di moda, Gigliola Gomez a demostra su inspiracion y creatividad pa 8 aña largo como e “Showcase Director” di Gucci, unda el a sa di percura pa varios articulonan den revistanan y publicacionnan renombra.
Gigliola Designs ta un sostenedo grandi di Mary Joan Breast Cancer Foundation, ya cu anualmente ta prepara diseñonan special pa sobrevivientenan di cancer por participa den nan Pink Runaway Fashion Show cu awendia ta asina popular.
Gigliola Designs ta conta cu un lista largo di clientenan, cu ta varia for di amigonan, ehecutivonan te na esunnan mas privilegia cu kier bisti nan propio diseño, creacionnan y cosi na nan gusto y tamaño. Na aña 2012, Gigliola Gomez tabatin e honor di por a bisti famia Real durante nan bishita na Aruba. E mesun aña ey Gigliola Designs a percura pa presenta su ultimo liña di creacionnan durante Aruba In Style Fashion event, unda a logra capta un audiencia mucho mas grandi.
Gigliola Gomez ta gradici Jenny Conde y su team cu a entreg’e cu e distincion special aki. Tambe ta gradici tur dama di Aruba cu a dun’e e oportunidad di resalta nan beyesa. E premio na Gigliola Arends y Gigliola Designs ta bini como un reconocimento pa su creatividad unico, inspiracion y ideanan cu ta luci na curpa di su clientenan, un berdadero fashionista netamente Arubiano!


text:
Un organisacion cu sigur tin un funcion noble y ta aportando hopi na conscientisacion y informacion pa e comunidad di Aruba, ta Stichting Epilepsie Aruba. Recientemente e fundacion a tene un charla special den cual a invita varios experto riba e enfermedad aki y a comparti informacion, duna guia y hasta a conta testimonionan di casonan andando. Den e charla a pone enfasis riba casonan di epilepsia bou di muchanan.
Epilepsia ta un di e trastornonan neurologico mas extendi na henter mundo. Ta calcula cu 2% di cada poblacion ta sufri di epilepsia y mirando e calculo aki, por deduci cu na Aruba nos lo tin mas o menos 2000 pashent. “Ta importante pa nos educa nos hendenan tocante epilepsia, ya cu ta obvio, cu hopi di nos hendenan no sa hopi di e topico aki. Prome cos cu ta importante pa nos tur ta na altura di dje ta, cu e no ta transmitibel ni contagioso”, asina e mandatario a splica na cuminsamento di su discurso durante e evento cu a conta cu hopi interes.
E fundacion aki no ta fungi solamente durante ‘purple day’, pero ta sigui cu informacion y conscientisacion henter aña. Epilepsia tin hopi posibel causa, cu ta inclui e enfermedadnan, lesion celebral y desaroyo celebral abnormal. Pero a pesar di esaki, den hopi caso, e causa ta keda desconoci, pues hasta e expertonan tin duda y hopi pregunta ainda tocante e malesa aki. “Ta yega momento cu nos poblacion, den pasonan chikito, mester bira mas alerta, respetuoso y tin mas comprension p’e malesa aki,” segun Minister Visser.
Durante e anochi tabatin 2 orador invita; manera ta Dr. Eric Arends y Dr. Kessler cu a elabora mas tocante epilepsia y kico tur nos mester ta na altura di dje. “Nos di salubridad publico ta duna tur sosten y apoyo na e fundacion aki y alabes nos kier desea boso hopi exito den boso funcion como fundacion y ban educa nos pueblo na e miho manera tocante e malesa di epilepsia”, asina Minister Dr. Richard Visser, Minister di Salubridad Publico y Deporte a termina bisando.


text:
Un articulo den prensa Hulandes cu a hala atencion di partido PPA tin como titulo…”Bil Gates doet appel op Rutte”. Den e articulo nan ta splica cu e biyonario Bill Gates a haci un yamada publico riba Gobierno Hulandes pa no baha e ayudo economico cu Hulanda ta duna na paisnan unda tin hopi pobreza e.o. paisnan Africano. Sr. Bill Gates a mustra cu e paisnan tin mester di e ayudo economico aki.
E articulo ta menciona na mes momento cu Hulanda ta duna 0,7 porciento di su GDP(Entrada Bruto Nacional) na ayudo economico internacional. E 0,7 porciento aki ta representa e aña aki un suma di 4.6 miljard Euro na ayudo economico Hulandes cual den nos moneda lo nifica un suma di 11.5 biyon florin. Y no mester lubida cu den e suma aki NO tin e suma cu Hulanda ta contribui na e paisnan Europeo ainda pa yudansa na e paisnan Europeo cu No tin un entrada per capita na un nivel aceptabel.
PPA ta cita: “Nederland besteedt dit jaar 4.6 miljard Euro aan ontwikkelingshulp, dat is 0,7 porciento van het Bruto Binnenlands Product” . Esaki ta e asina yama OESO norm cu a wordo propone pa Nacionnan Uni na e paisnan rico … por yuda paisnan pober.
Ayudo Economico Hulandes na Aruba:
Hulanda tabata duna Aruba un miserabel suma di 40 miyon florin, mientras na e mesun momento Aruba tabata paga Hulanda 20 miyon anualmente, consecuentemente ta un 20 miyon florin tabata bay na diferente area pa sosten den diferente proyecto.
Na aña 1999 Gabinete Henny Eman a firma un acuerdo cu Hulanda pa termina e ayudo economico Hulandes…pasobra Aruba lo ta suficiente rico cu nos lo por para riba nos propio pianan. Mientras tanto e ‘deficit’ di pais Aruba a subi na mas cu 300 miyon florin’ y nos debenan a subi na alrededor di 3 biyon florin( den e apenas dos aña di gabinete Mike Eman Aruba su debenan a aumenta cu 600 miyon florin) mientras nos deficit riba nos presupuesto a aumenta di un 165 miyon florin pa mas cu 300 miyon florin.
P’esey mes partido PPA tabata contra cu den pasado Aruba a mara su mes na contribui ‘mas’ cu Hulanda na e asina yama ‘fondo di solidaridad’. PPA tabata di opinion cu ta Hulanda a colonisa e islanan y cu ta Hulanda lo mester paga lo maximo…y Aruba un contribucion chikito….Pero ya …no por cambia historia.. pero cu e informacion actual por comprende cu Aruba su Gobernacion Henny Eman(AVP) a perhudica Aruba severamente cu e decision aki. Lo peor ta cu Gabinete Henny Eman a larga nan mes wordo mara…ora nan mes a declara cu nan lo inverti fondo den otro paisnan…un aeropuerto na Anguila…un freezone na Venezuela…e declaracionnan aki a pone cu Hulanda a conclui….o bo tin placa pa inverti otro caminda….wel bo no tin mester di mi ayudo economico mas. Henny Eman tabata lomba contra muraya y sin envolvi e NGO’snan a firma e acuerdo di terminacion na Hulanda.
Actualmente Aruba ta den un crisis financiero, un crisis economico, nos refineria a suspende su operacion, Aruba NO tin un di dos pilar economico mas…..y Aruba NO ta prepara pa atende esaki. Ayudo Economico Hulandes lo por a yuda Aruba masha hopi mes…. !


text:
Francis Jacobs di MEP:
No ta promer biaha cu mi ta trece e preocupacion aki padilanti. Sinembargo e situacion aki ta sigui tuma lugar y ta un berguensa pa pueblo di Aruba di mira actitud y forma di hiba reunion di algun parlamentario di AVP den Parlamento cu practicamento no sa nan trabao. Aunke nos ta un isla chikito, sinembargo nos tin nos propio maneho, nos propio Parlamento, nos ministernan y nos parlamentarionan cu tin e tarea di controla e maneho di pais Aruba, pues controlando e ministernan. Den e reunionnan recien pa loke ta trata presupuesto 2014 tabata bisto cu tin parlamentario di AVP cu no a ni lesa of pasa den e presupuesto pa bin haci nan trabao pa controla y lansa nan preguntanan na e ministernan concerni. Ta tristo di bisa pa mira con tabata tin parlamentarionan di AVP cu practicamente tabata papia pa papia ariba topiconan cu no tin nada di haber cu e presupuesto, tabata ataca oposicion enbes di haci nan trabao, tabata menciona nomber di ciudadanonan cu no tin arte ni parte pa cu e presupuesto y peor ainda e personanan aki no ta ni presente pa defende nan mes. Un delirio riba e 8 añanan di maneho di MEP, no tabata tin respet pa presidente di Parlamento y mas ainda tabata usa vocabulario inapropia. Ta di comprende cu tin algun di e parlamentarionan aki no tin un titulo of experiencia, sinembargo ta berguensa si di ora kere cu esunan cu si tin un titulo hiba plabra y cu lo bin alcaso di e reunion ta haci peor cu esnan cu no tin un titulo. Sigur, sigur cu hopi decepcion pa e comunidad di Aruba cu ta paga nan salario y tin di mira y scucha e parlamentarionan aki cu tin e tarea di defende nos comunidad ta papia y haci tanto barbaridad asina den nos Parlamento. Ki berguensa! Mi ta sugeri presidente di parlamento pa manda e parlamentarionan aki un curso urgente of duna nan menos minuut pa nan papia of mihor no laga nan papia mes, comokiera nan no sa nan trabao y no ta bisa nada. Mi no tin nodo di menciona nomber pasobra pueblo di Aruba sa ken nan ta. Presidente di Parlamento tambe sa y hasta nan mes sa cu mi ta referiendo na nan persona. Sigui mi conseho e ta bon pa boso mes pa mustra cu mas protocol y mas profesional den Parlamento.
Ta un berguensa pa mira parlamentarionan di AVP cu no sa nan trabao
Francis Jacobs di MEP:


text:
Asunto
- Home
- Tópiko
- Antia Hulandes i Aruba
- Relashonnan estatal nobo den Reino
- Sentro di Servisio Regional
Relashonnan estatal nobo den Reino
Kontenido di página: Sentro di Servisio Regional
Subtitel: Huntu nos ta konstruí futuro di Boneiru, Sint Eustatius i Saba
- Huntu nos ta konstruí futuro di Boneiru, Sint Eustatius i Saba
- Riba kiko ta trahando kaba?
- Pregunta òf opservashon?
10-10-10 ta dilanti di porta. Dia 10 di òktober 2010 ta desmantelá Antia Hulandes. Boneiru, Sint Eustatius i Saba ta bira munisipio ‘spesial’ di Hulanda. Kiko e kambionan estatal akí ta nifiká pa Boneiru, Sint Eustatius i Saba? I ki papel ‘Regionaal Service Centrum’ ta hunga den esaki?
Sentro di Servisio Regional (Regionaal Service Centrum)
E proseso di renobashon estatal ta pidi di Hulanda e preparashon nesesario. Pa guia e proseso, gobièrnu di Hulanda a nombra Henk Kamp Komisario pa Boneiru, Sint Eustatius i Saba.
Huntu ku e gobièrnunan lokal i e organisashonnan lokal na e islanan tin ademas un ekipo di ministerionan hulandes, hende ku eksperensia trahando riba lei i proyekto pa e tres islanan. Ta trata akí di spesialista riba diferente tereno di maneho, asina yamá ‘kwartiermakers’ o sea preparadó di kaminda. Nan ta apuntá temporalmente pa huntu ku e islanan prepará pa e renobashonnan estatal kuminsá kana i implementá mehoransa. Ora nan kaba ku nan trabou, nan ta bai bèk Hulanda. Pa ehekushon di e tareanan pa kua Hulanda ta karga responsabilidat, ta reklutá personal tantu posibel na e islanan mes.
Hulanda ta aspirá pa na Boneiru, Sint Eustatius i Saba tin un gobièrnu di Reino ku ta transparente, efisiente i ku ta traha bon ku otro. Pa logra esaki a lanta na kada isla un Regionaal Service Centrum (RSC). E diferente ministerionan ta kooperá ku otro denter di e Regionaal Service Centrum. E sentro akí lo bira tambe dunadó di trabou di e ámtenarnan di Reino na Boneiru, Sint Eustatius i Saba.
Regionaal Service Centrum ta ademas e punto di informashon sentral di gobièrnu di Reino. Sivil- i empresanan por bini aki ku tur pregunta tokante loke e proseso estatal ta kontené eksaktamente, kiko e ta nifiká pa nan, kiko ta bai kambia i ki tempu.
[bw]Huntu nos ta konstruí futuro di Boneiru, Sint Eustatius i Saba
Tin kambio grandi ta warda habitantenan di Antia Hulandes. Den vários referèndem na 2004 habitantenan a skohe pa un futuro pafó di e pais Antia Hulandes. Kòrsou i Sint Maarten ta bira pais outónomo denter di Reino Hulandes. Boneiru, Sint Eustatius i Saba ta haña un laso direkto ku Hulanda; nan ta bira entidat públiko di Hulanda. Asina ei Hulanda ta tuma e lugá ku Antia Hulandes a okupá.
Hulanda ke pa e kambio akí kondusí na mehoransa pa pueblonan di Boneiru, Sint Eustatius i Saba. A palabrá tambe kua ta e tareanan ku Hulanda ta bai kumpli kuné; e tareanan di Antia Hulandes (polis brantwer i belasting por ehèmpel), ademas tareanan riba tereno di benefisio sosial (AOV, ònderstant, pèrdida di entrada na sueldo), salú públiko, kuido di hubentut i enseñansa. Tur esaki den kooperashon ku gobièrnunan di e islanan di Boneiru, Sint Eustatius i Saba.
Na prinsipio di novèmber 2009 a palabrá ku Sint Eustatius i Saba kon e repartishon di tarea entre Hulanda i e islanan ta bai resultá; ken ta hasi kiko despues di 10.10.10.
Pa loke ta trata Boneiru no a disidí riba esaki ainda. Den e skema di tempu aki bou tin marká diferente momento den e proseso.
[bw]Riba kiko ta trahando kaba?
Antisipando e struktura estatal nobo ku fecha di 10.10.10, tin hopi aktividat den preparashon pa Boneiru, Saba i Sint Eustatius. Aki ta sigui un selekshon di e trayektonan na e tres islanan:
Selekshon di e trayektonan na e tres islanan
Mehoransa den Enseñansa
- Programa di superashon pa siña idioma i siña konta, métodonan nobo di lès, buki di skol gratuito
- Kurso di rekapasitashon pa dosente, gerente di skol, i direktiva di skol
- Drechamentu di edifisionan di skol
Hubentut i Famia
- Asesoramentu i informashon bou di e mesdak: Sentro pa Hubentut i Famia
- Mas sosten pa famia i mucha
- Konstrukshon di un Sentro pa Hubentut i Famia
- Mas personal i mas fasilidat
- Training pa hende ku ta traha ku hóbennan
Salú públiko
- Struktura di seguro kontra gastu di enfermedat
- Ekspanshon di previshon den sektor di kuido
- Ekspanshon di oportunidat pa hasi deporte i mas aktividat
Seguridat
- Struktura di un kuerpo nobo di polis i di brantwer
- Sentral di keho kaminda semper tin hende pa atendé públiko
- Servisio intensivo di asistensia di emergensia
- Dòbel kantidat di reshèrshi
- Konstrukshon nobo/renobashon di warda di polis i kuartel di brantwer
- Renobashon/konstrukshon di kas di detenshon i prison
Infrastruktura
Konstrukshon di Bibienda
• Ta laga korporashonnan di bibienda for di Hulanda invertí den kas di hür pa hende ku entrada abou (konstrukshon nobo i renobashon)
Espasio i Ambiente
- Perkurá pa un bon sistema di awa di bebe
- Perkurá pa un bon ssitema di desagwe di awa shushi i di material residual
- Perkurá pa un bon sistema di ordenamentu urbano
Finansa
- Traha struktura pa fondo di penshun
- Introdusí dòler entrante 1e di yanüari 2011
- Introdusí legislashon di belasting nobo i reorganisá servisio di belasting
- Regla benefisio sosial pa medio di lei, adaptashon i indeksashon
- Sanea sobrá debenan
[bw]Pregunta òf opservashon?
Si bo tin pregunta òf opservashon tokante Regionaal Service Centrum òf tokante e struktura estatal den proseso, fabor tuma kontakto ku nos. Ta nos plaser sirbi bo!
Sentro di Servisio Regional Boneiru
Kaya International z/n
Postbus 357
Kralendijk
Boneiru, Nederlandse Antillen
Tel: 00599 717 8333
Fax: 00599 717 8330
Email: info-rsc@rsc-bes.nl
Sentro di Servisio Regional Sint Eustatius
Mazinga Complex A, B
Fort Oranjestraat
Oranjestad
Sint Eustatius, Nederlandse Antillen
Tel: 00599 318 3370
Email: info-rsc@rsc-bes.nl
Sentro di Servisio Regional Saba
The Bottom
Saba, Nederlandse Antillen
Tel: 00599 416 3934
Email: info-rsc@rsc-bes.nl


text:
Cu hopi entusiasmo Biblioteca Nacional Aruba ta trece otro edicion di pelicula na aire liber den vakantie grandi. Tur mucha por bay na biblioteca acompaña pa nan mayor(nan), welo(nan) primo y primanan, amigo y amiganan, bisiña(nan) y bin disfruta di anochinan di pelicula na aire liber na Biblioteca di Playa y San Nicolas. Ta pasa diferente película apto pa tur edad cu durante aña tabata exito. Entrada ta completamente gratis y e presentacion ta tuma lugar den aire liber. Pesey, reserva e proximo fechanan riba calendar:
• San Nicolas: Diaranson 9 juli, 16 juli, 23 juli y 30 juli
• Oranjestad: Diahuebs 10 juli, 17 juli, 24 juli y 31 juli
Titulo di e peliculanan cu ta pasa ta: ‘The Croods’ , ‘Monsters University 2’, ‘Epic’ y ‘Frozen’ . Presentacion ta cuminsa 7’or di anochi.
Lo tin un skina di boca dushi cu Popcorn, Pan cu Hotdog, Mangel y Chips
y tambe un skina di Refresco y Juice na prijsnan familiar. Tur mucha ta bonbini. Entrada lo ta solamente Un Sonrisa!


text:
Cas Princesa Aruba a culmina cuatro certamen riba un solo anochi cu a tuma lugar den un Cas di Cultura completamente yen. CAS PRINCESA ARUBA a tene e mega certamen final di e certamenan: Little Princess Aruba 2014, Little Miss Aruba 2014, Little Pre-Teen 2014 y Pre-Teen 2014.
Como MC Adonsito Croes cu alaves tabata e Maestro di Ceremonia na tur evento desde e inicio di e certamen di belleza di Cas Princesa Aruba
E mega certamen di Cas di Princesa a Cuminsa desde 19 di Maart ’14 cu actividad nan tanto recreativo, informativo, etiqueta y educacional.
Un anochi cu por ser cualifica como un di e anochinan di bellesa mas luhoso na Aruba. Despues di e apertura oficial a sera habri pa tur e candidatanan acompaña pa Diamond Dance & Step by Step Academy cu coreografia di Orwin Gomes, cada candidata a presenta den un disfile di Cocktail dress, Disfile di Bathing Suits y pa termina e anochi cada candidatanan a presenta nan disfile di gala cual tawata uno di nan mesun escogencia caminda a wordo diseña pa varios creadornan local y internacional.
Guestars nan pa e anochi tabata Z-Q Brothers, Jayleen Croes, y Cas Princesa All Star Band bou guia di Uranis Boekhoudt . Un danki na Sam Cornelio , Velouska Krozendijk y Melouska Krozendijk.
RESULTADO FINAL:
MISS POPULAR: LAYVESKA FARRO
CATEGORIA “LITTLE PRINCES ARUBA” (4-6 aña)
Little Princess Trahe Impactante LAYVESKA FARRO
Little Princess Elegancia JAYLY-ANN WESTER
Little Princess Fotogenica SARAH HOOI
LITTLE PRINCESS TINKERBEL 2014 SARAH HOOI
LITTLE PRINCESS CINDERELA 2014 LAYVESKA FARRO
LITTLE PRINCESS ARUBA 2014 JAYLY-ANN WESTER
CATEGORIA “LITTLE MISS ARUBA” (7-9 aña)
Little Miss Trahe Impactante ATHEENA DIAZ
Little Miss Elegancia ATHEENA DIAZ
Little Miss Fotogenica TAMARA OSORIO
LITTLE MISS CINDERELA 2014 TAMARA OSORIO
LITTE MISS ARUBA 2014 ATHEENA DIAZ
CATEGORIA “LITTLE PRE-TEEN ARUBA” (10-12 aña)
Little Pre-teen Trahe Impactante AILANI EMANUELS
Little Pre-teen Elegancia AILANI EMANUELS
Little Pre-teen Fotogenica AILANI EMANUELS
Little Pre-teen 2ND Runner-Up 2014 BRIANNA DE CUBA
Little Pre-teen 1st Runner-Up 2014 AILANI EMANUELS
Little Pre-teen Aruba 2014 JOSIENNE MADURO
CATEGORIA “PRE-TEEN ARUBA” (13-15 aña)
Pre-teen Trahe Impactante MARIA ELAINE DE CUBA
Pre-teen Elegancia DANIELLA POP
Pre-teen Fotogenica MARIA ELAINE DE CUBA
Pre-teen 3RD Runner-Up 2014 HELLEN HERNANDEZ
Pre-teen 2ND Runner-Up 2014 MARIA ELAINE DE CUBA
Pre-teen 1st Runner-Up 2014 DANA WONG
Pre-teen Aruba 2014 DANIELLA POP
Cas Princesa Aruba ta Gradici tur e mayornan cu a pone nan confiansa den nos certamen. Na cada un participantenan pa nan bunita presentacion. Un Danki na tur persona cu a forma parti di nos Fundacion, Specialmente: Elmer Leanez, Xavier Maduro, Orwin Gomes, Lena Anthonij, Vivianne Jansen, Shjondrick Maduro, Gianimayly Maduro, Finelaine Tromp, Lyonel Dirksz ,Kerekentenchi Party Xplosion Team, Zoom Aruba. E team completo por wak atras cu orguyo riba un serie final exitoso di e evento di bellesa luhoso aki. Pa Termina nos ta Gradici tur nos sponsernan cu a contrubui cu nos organisacion pa aña 2014. –Presidente di Fundacion Cas Princesa Aruba, Jessica Anthonij.


text:
Compartir tu Busqueda
Videos Relacionados
nada sin tu amor cristian castro a duo con tamara anamar argentina creaciones
cristian castro & tamara nada sin tu amor (ª_ª)
HQPNS NADA SIN TU AMOR CRISTIAN CASTRO E TAMARA CASTRO
Partitura Piano Nada Sin Tu Amor ( Cristian Castro & Tamara ) demo
nada sin tu amor-tamara&cristian castro(video sortilegio)
Tamara. Presentación de Perfecto en el Teatro Calderon. P.8
Escucha y Descarga la mejor Musica de Nada Sin Tu Amor Cristian Castro Duo Con Tamara mp3 Gratis en Linea, Musica Nada Sin Tu Amor Cristian Castro Duo Con Tamara MP3 Online Free
Download Nada Sin Tu Amor Cristian Castro Duo Con Tamara xd, atau dengar mp3 Nada Sin Tu Amor Cristian Castro Duo Con Tamara online sebelum download mp3 tersebut. (Nada Sin Tu Amor Cristian Castro Duo Con Tamara.mp3) Nada Sin Tu Amor Cristian Castro Duo Con Tamara download, Nada Sin Tu Amor Cristian Castro Duo Con Tamara mp3 percuma, carian Nada Sin Tu Amor Cristian Castro Duo Con Tamara mp3 download, Nada Sin Tu Amor Cristian Castro Duo Con Tamara music download, free mp3 Nada Sin Tu Amor Cristian Castro Duo Con Tamara.


text:
Problema interno di Fraccion di MEP no mester bira un problema di henter Parlamento
Presidente di Parlamento Marisol Lopez Tromp:
ORANJESTAD (AAN): Na final di e reunion di tratamento di presupuesto, presidente di parlamento drs Marisol Lopez Tromp a duna un comentario unda cu el a bai riba e nivel y conducta den sala di parlamento. Lopez Tromp a trece dilanti cu e ta haya hopi comentario di hobennan riba e comportacion di parlamentarionan den sala di parlamento unda cu ta grita duro den sala, ta papia ora cu no ta nan turno, ta insulta otro, groseria y palabranan insultativo contra otro parlamentarionan y presidente di parlamento. Lopez Tromp no ta mira e motibo pa papia di e forma aki den parlamento.
Si wak e profesion di esnan cu ta comporta nan mes asina, manera abogado, empleado di MOT of otro funcionnan representativo den comunidad, bo lo spera un comportacion riba un nivel mas eleva y bo ta spera cu e hendenan aki lo sa con pa hiba un reunion efectivo y profesional.
Asina mes nan ta scohe deliberadamente pa stroba e reunionnan y hiba palabranan ofensivo contra e presidente di parlamento sabiendo cu e presidente su trabou ta pa dirigi e reunion y si e kier bai contesta nan e lo mester bai sinta den banki di parlamento y laga un otro hende presidi e reunion.
Asina e lo por contestanan y pone nan na nan lugar politicamente. Pero como presidente di parlamento e ta scohe pa sigui dirihi e reunion manera adulto y no lo cay den e comportacion baho aki. E comportacion grosero aki no ta cos di awor pero ya ta sosodiendo par di luna caba structuralmente y ueblo mes por wak esaki.
Ta keda na pueblo pa husga su parlamentario cu el a vota p’e y pone eyden pa represent’e. Si no gusta esaki semper por aserca e parlamentario y papia cune riba su comportacion.
A puntra e presidente di parlamento cu a mustra manera cu a para e parlamentarionan di papia pero no e ministernan. Lopez Tromp a splica cu hustamente riba e aspecto aki a yama un reunion prome cu comision central cu tur tres lider di fraccion.
Despues di e reunion aki a surgi henter un discucion na momento cu e lider suplente di e fraccion di MEP kier a hala atras di un acuerdo cu el a sera riba con ta bai hiba e reunion aki. A haci palabracionnan riba dia di e reunion, orario di e reunion, con largo cada hende por papia.
A pone netamente un ronda mas unda parlamentarionan a haya un chens extra cu no tabatin antes pa asina nan por haci pregunta na tur minister. No ta asina cu un parlamentario por a haci un pregunta 2 minuut y e minister por papia pa oranan largo.
E minister por a contesta dirigi algun minuut riba cada pregunta. Di e forma aki a trata tur pregunta y asina e comision central por a caba mas liher. Kiko ta mira? Cu e parlamentarionan no ta presenta y despues kier bai keha riba procedura na gobernador mientras cu un dia prome Parlamentario Ruiz Maduro a bin un reunion unda cu despues e no a mantene su mes na e acuerdo y a bai declara cu e ta hala atras.
Ruiz Maduro mester admiti cu su coleganan di fraccion dos dia despues di e reunion cu Ruiz Maduro a atende cu e otro lidernan di fraccion, a pidi exta punto di agenda pa critica e puntonan cu Ruiz Maduro a bai di acuerdo cune. Segun Marisol Lopez Tromp, si tin problema interno den fraccion di MEP, esaki no mester bira un problema di henter parlamento.


text:
Archivo di June, 2011
No tin ningun hende mas na Aruba cu ta inconsciente di loke ta pasando, especialmente den e ramo di criminalidad. Corantnan, Radio emisoranan y canalnan di television ta yen di e tipo di noticia aki cu ta cay tur hende pisa, o sea un atraco, un asalto na cas, un bandidahe riba caya, enfin, di un of otro forma cu ta kibra e paz tradicional cu nos a disfruta mayor parti di nos bidanan.
Ya no ta hende bruin, o blanco, o scur cu ta papia spaño o Hulandes o cualke otro idioma so, awor nan ta parce di tin nan propio Nacionnan Uni pasobra nan ta papia cu otro den tur idioma, incluyendo Papiamento. No ta pasa un dia cu no tin algo cu ta altera e nervionan di hendenan custumbra di biba cu trankilidad y ta desea di conserva e tiki paz cu ainda a keda.
Premier Eman riba anuncio inkietante di WEB Aruba NV
Den Dialogo Social diabierna awor lo discuti esaki
ORANJESTAD (AAN): “Sinceramente nos ta lamenta cu for di WEB ta sali un declaracion cu nan ta evalua aumento di prijs di awa y coriente pa luna di juli. Esaki pa nos ta inaceptabel”, palabranan di Prome Minister Mike Eman durante un conferencia di prensa cu a worde yama den forma urgente. Prome Minister Eman a splica cu siman pasa caba WEB a informa gobierno cu a base di e desaroyonan di prijs di fuel oil riba mercado mundial nan ta premira cu si no haci ahustacionnan atrobe na e prijsnan di awa y coriente, WEB lo core cu perdidanan cu nan a bin ta registrando algun luna caba ya cu nan no ta haciendo e ahustenan di prijs na e mesun nivel di prijs di fuel oil cu a aumenta.
Na Renaissance Hotel, local 3
ORANJESTAD (AAN): Ayeranochi tabata tin e apertura oficial di e oficina di “Aruba In Style” den e prestigioso Renaissance Hotel. Despues di hopi preparativo y hopi emocion por fin e fundadornan di “Aruba in Style” a keda cla cu e setup di nan oficina, ubica den e local 3 di Renaissance Hotel. Pa e tremendo ocasion aki a conta cu presencia di Minister di Turismo, Sr. Otmar Oduber y su esposa, kendenan a acompaña Damilice Mansur, Eva Wever y Ronchi de Cuba den nan proyecto.
ORANJESTAD (AAN): Riba e tercer dia di competencia durante e campeonato CCCAN a toca turno na e categoria di edad di esnan mas hoben, esta e categoria di 12 aña y menos.
Akinan e equipo di ocho landadornan a enfrenta nan contrincantenan di e region. Aunque cu e resultadonan completo ainda no ta conoci, ya caba ta conoci cu Aruba a logra gana dos medaya mas! Giulia Brezovar a logra gana dos medaya di plata, uno den e prueba di solo y e segundo medaya den e prueba di figuranan tecnico.
Awe mainta e tin conferencia di prensa pa duna e motibonan
Evelyn Wever a postula su mes na ultimo momento
ORANJESTAD (AAN): Te cu diaranzon merdia tur cos tabata mustra cu ta tres candidato so tabata tin den e bataya pa conkista e puesto di lider di partido MEP. Den e bataya aki tabatin Ady Thijsen, Carl Giel y Booshi Wever. Sinembargo pa exactamente 3or di atardi, net ora di e deadline, a bin un candidato mas den persona di Evelyn Wever Croes. Den un comunicado di prensa emiti ayeranochi despues di Conseho di Partido, a anuncia cu nan a haya 4 candidato cu e postula su mes pero cu durante pleno reunion di Conseho di Partido un miembro, Drs. Booshi Wever, a hala su postulacion aden. Cu esaki e candidato mas fuerte y cu mas aña di experiencia den e lista di candidatonan pa liderazgo di MEP a dicidi di hala atras.
ORANJESTAD (AAN): Diamars marduga 12or y 40 a drenta informacion di un accidente serio. Un auto A-37874 biniendo for di Sta Cruz poco pariba di Pacifico Paradera a dal den un palo di luz.
El a baha caminda na man drechi pa bay den scual y bin plama den un palo di luz. Ora polis y ambulance a yega e auto tabata sin hende aden. E chofer a somenta. E mester por tabata herida pasobra e impacto den e palo di luz dificilmente e chofer por a sali ileso di e desgracia aki.
Elmar a worde yama pa bin atende cu e situacion di e palo di luz.
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
ORANJESTAD.(AAN); Na warda di polis San Nicolas pa mas o menos 7’or di anochi a presenta e mucha homber di inicialnan C.R. di 18 aña di edad y el a pidi polis yudanza. E motibo cu e mucha homber a pidi yudanza ta debi cu e mucha homber di inicialnan E.R. cu ta naci na Sint Maarten kier bati’e. Polis a puntra C.R. ta kende ta e mucha homber E.R., pa identifica y ilustra polis den C.R ta, denunciante a bay pafor hunto cu e polis y a mustra un poster cologa riba cual E.R. ta aparece. Ta trata di un poster di actividad di “Muay Thai” cual E.R. ta un di e participante di Kick Boxing. Aparentemente E.R. lo ta biba den vecindario na unda C.R. ta biba.
ORANJESTAD (AAN): Bon noticia a drenta for di Grecia! Varios medaya di oro a bay pa team di Aruba. Pues, medayanan di oro awor ta den man di Aruba na Special Olympics World Games, na Atenas, Grecia.
ORANJESTAD.(AAN):E ultimo dianan ta den publicidad comedia di Gai fini. Dialuna den oranan di atardi pa alrededor di 4’or, e patruya di polis encarga cu distrito Santa Cruz a wordo dirigi pa asisti un habitante di Paradera. Na e direccion indica polis a topa y atende e homber di inicialnan M.B.C. y a nace na Colombia di 79 aña. E homber Colombiano a declara na e agentenan cu Pitbull di su bisiña a mata un total di 9 Gai fini. Tambe den mesun rosea M.B.C. a sigui declara na polis cu cada uno di e gai fini nan ta costa tres cien (300) florin.
Entre otro, riba su funcion y salario:
Fraccion PDR ta cuestiona gobierno riba consehero nobo ex-Minister di Bonaire
ORANJESTAD (AAN) – Den conferencia di prensa semanal, di fraccion di Partido Democracia Real, diamars mainta, Parlamentario mr. Andin Bikker a splica cu den Parlamento tin un planificacion pa cada cupo di trabao, dentro di e marco di un Structura Organizativo, cu a wordo formula pa Staten pa Deloitte & Touch. Incluso durante tratamento di presupuesto di Parlamento, tabata tin discusionnan fuerte si mester bin cu por ehemplo, un persona cu ta bay guia Parlamento, pa alivia cierto trabaonan di Griffier, pues, en todo caso por mira cu tin planificacion.
ORANJESTAD.(AAN); Despues di merdia riba dialuna, central di polis a dirigi patruya di Oranjestad na un cas situa den Madiki relaciona cu problema familiar. E patruya di polis cu a yega na e cas a topa na vloer un señora cu tabata grita. Mientras polis a nota presencia di un mucha homber di inicialnan O.E. naci na Hulanda di 20 aña di edad y el a declara, cu e señora drumi na suela ta su mama di inicialnan J.C. de A. di 41 aña di edad. E mucha homber a sigui declara di a haya problema cu su mama y nan a bringa cu otro.


text:
Archivo di April, 2013
Un total di 175 compania di exterior y mas cu 400 participante a inscribi caba
ORANJESTAD (AAN): Falta apenas algun dia pa e conferencia ‘Europe Meets The Americas’ cuminsa. Esaki ta bay ta entre dianan 6, 7 y 8 di Mei proximo aki na Aruba. Ta trata di tres dia di conferencianan di negoshi caminda un gran cantidad di representantenan di companianan di Latino America como tambe di Europa lo reuni na Aruba pa establece contactonan y constata kico tur Aruba tin pa ofrece nan como un gateway cu Europa.
Relaciona cu esaki Minister di Asuntonan Economico, Asuntonan Social y Cultura, Michelle Hooyboer-Winklaar ta masha entusiasma. El a informa cu ya caba 19 pais a inscribi nan delegacionnan. Algun di e paisnan aki ta Brazil (20 compania), Colombia (25+) y Panama (15+), entre otro. Pa loke ta trata e companianan cu ta bay ta presente, ta bay ta yegando Aruba mas di 175 compania en total.
ORANJESTAD (AAN): E golpi tabata fuerte! Net un tiki pazuid di e cruzada di Moko, riba e caminda di Catiri pa Kudawecha, chofer di un Kia sedan color cora tabata bayendo direccion di Tanki Leendert.
Pa motibo desconoci, e vehiculo a baha banda drechi di caminda, y cu casi full speed a dal contra un palo di luz.
Esaki a pone e vehiculo bons bek, bay den un scual, y finalmente keda na banda robez di caminda. E golpi tabata casi mey-mey di e front di e auto.
ORANJESTAD(AAN): Dialuna dia 29 di april Prome Minister Minister Mike Eman ta duna un lectura na Universidad di Leiden. Eman a yega Hulanda diadomingo relaciona cu abdicacion di Reina Beatrix y inauguracion di Rey Willem-Alexander.
Cu gusto Eman a complace cu e peticion di e asociacion di studiante Societas Iuridica Antiliana et Arubana (SIAA) pa bin duna un discurso pa studiantenan Arubano y Antiano. Cu su lectura titula ‘Caribisch Koninkrijk als gateway voor Nederland naar Latijns-Amerika’ Premier Eman ta duna splicacion ki rol e islanan por hunga den promove e contactonan comercial cu e mundo empresarial Hulandes cu companianan den Latino America pa di e forma aki concretisa e balor agrega di Reino.
Aruba a desaroya e concepto di gateway asina leu cu ya caba e por worde poni den practica. E señal di inicio ta worde duna durante e conferencia ‘Europe meets the Americas’ cu ta cuminsa di dia 5 te cu 8 di mei na Aruba. Mas o menos 270 empresario di Hulanda, Europa, Latino y Centro America y e region Caribense ta topa otro eynan. E lectura cu ta worde duna na Universidad di Leiden den e ‘Oude Sterrenwacht’ na Kaiserstraat 63 ta cuminsa 12’or, pero e porta ta habri for di 11.30 caba.
Durante celebracion di su cumpleaños
ORANJESTAD (AAN): Cada pasa dos aña Gobierno, por medio di Minister Michelle Hooyboer-Winklaar di Asuntonan Economico, Asuntonan Social y Cultura, ta pone lus riba un artista specifico. A inicia cu Premio Padu Lampe dos aña pasa, pa cual e artista Ryan Oduber a gana e prome premio. Awor ta cla pa saca un ganado atrobe!
Probechando su hacimento di aña, Minister Michelle Hooyboer-Winklaar a anuncia e 5 nominadonan pa e “Premio Padu Lampe” sinta banda di e cumpleañero na su cas situa den Beatrixstraat.
A instala un comision cu ta haci e trabao di sondeo, tocante ken tur ta activo den nos cultura, enrikeciendo y engrandeciendo esaki, specialmente cu nos hobennan.
Maneho di turismo a contribui grandemente na e bon resultado aki
ORANJESTAD (AAN): Diabierna Gabinete Mike Eman tabatin un conferencia di prensa cu caracter di urgencia pa presenta e datonan preliminar di e mision consultativo di IMF. Presente pa duna e resultadonan aki tabata presente Promer Minister Mike Eman, Minister di Finanzas Mike de Meza, Minister di Infrastructura Benny Sevinger, Minister di Economia Michelle Hooyboer-Winklaar y Minister di Turismo, Transporte y Labor, Otmar Oduber.
Resultadonan preliminario ta bisa cu Aruba ta bayendo den e bon direccion, pero naturalmente cu ainda falta. Un factor cu e entidad internacional financiero aki ta remarca cu a contribui na e resultado positivo aki ta turismo.
IMF ta bisa textualmente: “Parcialmente debi na accionnan di maneho fuerte, turismo, e pilar economico di Aruba a ‘rebound’ rapidamente, sector bancario a wanta e recesion bon y desempleo a baha significantemente”.
ORANJESTAD(AAN): “Lamentablemente nan tabata den e sector comercial ekiboca pero nan tabata sa perfectamente cu ta hopi bentahoso di por dispone di un brug pa haci negoshi cu un otro continente. E concepto Gateway Aruba en principio no ta nada otro cu e re-descubrimento di un modelo cu den practica ya a demostra di ta exitoso. Si nos uza e mesun concepto ey na aña 2013 bon den negoshinan, anto tur hende ta sali gana: tanto e empresanan Hulandes, e economia Hulandes como Aruba. Un ‘win-win situation’ total.”
Na palabra Prome Minister Mike Eman. Motibo di e expresion aki ta e conferencia internacional ‘Europe meets the Americas’ di cual Aruba ta e pais anfitrion for di dia 5 te cu dia 8 di mei y cu ta worde organiza en cooperacion cu ministerio Hulandes di Asuntonan Economico.
Minister Benny Sevinger:
ORANJESTAD (AAN) – Minister di Infrastructura Benny Sevinger, den entrevista cu Matutino DIARIO a referi na e Caso cu Raoul Henriquez a entama contra gobierno, y kico a para cu e proceso aki.
E dignatario a menciona cu segun’e e caso no ta bay sigui pasobra un siman pasa el a reuni cu señor Henriquez, y nan a combersa tocante diferente punto di diferencia, y por a sali for di esakinan pa medio di dialogo, manera gobierno semper ta haci.
Minister Sevinger a duna di conoce cu nan a yega na un entendimento na mesa y na su opinion ni señor Henriquez ni gobierno lo no tin problema pa cumpli y ambos por sigui cu nan proyectonan.
ORANJESTAD(AAN): Rond mundo e movimiento sindical ta celebra 1 mei na memoria di tur esnan cu a perde nan bida den e Masacre di Haymarket di 1886 na occasion di e lucha pa e dia di trabao di 8 ora. Awendia cu e pretexto di e crisis economico y financiero, e forzanan neo-liberal di henter mundo ta ta dicidido na elimina e derechonan di trahadornan na un negociacion colectivo y esaki a bin ta costando derechonan social y laboral.
Trahadornan rond mundo ta uni forza pa contraaresta e ola di medidanan cu a bin ta worde utiliza pa aumenta privatizacion, reduci e tamaño y e papel di estado, para o kibra negocacion den sector publico.
Nos no por acepta un futuro cu ta ofrece trabaonan precario y sigur pa esaki no bira un norma.
ORANJESTAD(AAN): Minister di Finanza Mike de Meza ta satisfecho cu e rapport di IMF. Esaki pasobra cu e institucion renombra ta reconoce e bon trabao di Gabinete Mike Eman y ta bisa esaki di e siguiente forma ‘the overall economic recovery is progressing gradually and output is still 12 percent below its pre-crisis level…”.
De Meza ta bisa cu esaki ta indica cu economia ta 12% bou di 2008. “Awe nos ta den un economia cu ta 12% mas abou cu 2008. Esaki kier men menos entrada pa gobierno y asina mes un cantidad grandi di inversion ta worde haci, un cantidad di trabao ta worde ehecuta y tur hende por wak con miho e pais aki ta para awe. Imagina boso cu si e Gabinete aki tabata na mando si e crisis aki no a tuma lugar con cos lo tabata. Mucho mas cos nos por a haci cu loke nos a haci awe na beneficionan, na mehoracion di school y barionan. Na nos infrastructura y asina por sigui”.
Minister de Meza
ORANJESTAD(AAN): Diabierna ultimo Gabinete Mike Eman a tene un conferencia di prensa pa relata riba e rapport preliminario di IMF. IMF tabata na Aruba un par di dia pa investiga e situacion economico financiero. Nan conclusion ta cu Aruba a sobrepasa dos crisis financiero grandi, a traha duro, pero cu tin mucho mas pa haci.
Minister de Meza a splica cu IMF ta bisa pa sigui mantene e direccion cu ta bayendo te awor pa loke ta economia. Sigui engrandece turismo. Sigui traha riba e inversionnan cu Gabinete Mike Eman ta trahando riba nan. “Di otro banda IMF ta bisa tambe pa wak con por sigui controla gastonan di gobierno y unda por baha nan mas tanto posibel. Tambe traha riba un pakete pa por garantisa mas entrada pa gobierno riba un base amplio.
ATA y pueblo ta gradici Su Mahestad
ORANJESTAD (AAN): Manera ya ta conoci caba, Aruba Tourism Authority a ricibi un reconocimento di un Oranje Strik pa cu nan iniciativa original di graba un mensahe di gratitud cu mas cu 500 mensahe pa Reina Beatrix.
Durante e mensahe cu ta dura aproximadamente un ora largo, diferente persona di tur edad di varios instancianan por a expresa nan gratitud na un manera espontaneo pa gradici Su Mahestad pa tur e añanan cu e tabata nos Reina y su añanan di dedicacion y alavez yama un bonbini na e futuro Rey.
E produccion aki ta un regalo di Aruba Tourism Authority y e pueblo di Aruba pa su Mahestad, asina gradiciendo Reina Beatrix cual porcierto semper ta masha encanta cu Aruba ora e bishita nos isla, sea pa trabao of pa pasa vacacion.
‘Europe meets the Americas’
ORANJESTAD(AAN): Di dia 5 te cu 8 di mei e conferencia Europe meets the Americas ta worde teni na Aruba. Mas di 270 empresario di Hulanda, Europa, Latino y Centro America y region Caribense ta topa otro na Aruba, na unda ta duna e rol di hub mas contenido. E mision di Reino mester haya su continuacion.
“Ami sigur ta na Aruba na luna di mei, hunto cu dos consul general”, asina embahador Kees Rade a bisa desde su post na Brasilia.
“Nos ta hopi interesa den e conferencia ‘Europe meets the Americas’. Mi ta sigur cu e conferencia ta duna nos un bon bista di e concepto Gateway Aruba y con mester duna contenido concreto na ne. Tambe kico nos rol ta bay ta den esaki. Al final de cuenta nos ta un embahada y t’ey tambe pa Aruba, por ehempel door di hiba e mensahe kico e concepto di gateway ta encera exactamente, pero tambe pa haci contactonan.


text:
KAPÍTULO OCHO
Kiko e Reino di Dios Ta?
Kiko Beibel ta konta nos tokante e Reino di Dios?
Kiko e Reino di Dios lo hasi?
Ki dia e Reino lo kumpli ku Dios su boluntat riba tera?
MIÓNES di persona rònt mundu konosé e orashon ku hopi hende ta yama e Orashon di Nos Tata. E ekspreshon aki ta referí na un orashon famoso ku Hesukristu mes a duna komo un modelo òf ehèmpel. E ta un orashon yen di nifikashon, i un konsiderashon di su tres promé petishonnan lo yuda bo sa mas tokante loke Beibel ta siña realmente.
2 Na komienso di e orashon modelo aki, Hesus a instruí su oyentenan: “Pues, hasi orashon anto asin’aki: ‘Nos Tata ku ta den shelu, bo nòmber sea santifiká. Ku bo reino bin. Ku bo boluntat sosodé na tera meskos ku den shelu.’” (Mateo 6:9-13) Kiko ta e importansia di e tres petishonnan aki?
3 Nos a siña hopi kos kaba tokante e nòmber di Dios, Yehova. I te na sierto grado nos a konsiderá Dios su boluntat, esta, loke el a hasi kaba i loke ainda lo e bai hasi pa humanidat. Pero ta na kiko Hesus tabata referí ora ku el a bisa nos pidi: “Ku bo reino bin”? Kiko e Reino di Dios ta? Kon su binida lo santifiká e nòmber di Dios, es desir, hasié santu? I kon e binida di e Reino ta relashoná ku e hasimentu di Dios su boluntat?
LOKE E REINO DI DIOS TA
4 E Reino di Dios ta un gobièrnu establesí dor di Yehova Dios ku tin un Rei ku Dios a skohe. Ken ta e Rei di e Reino di Dios? Hesukristu. Komo Rei, Hesus ta mas grandi ku tur gobernante humano i Beibel ta yam’é “Señor di señornan i Rei di reinan.” (Revelashon 17:14) E tin e poder pa hasi hopi mas bon pa humanidat ku kualke gobernante humano, asta kompará ku esun di mas mihó entre nan.
5 For di unda e Reino di Dios lo goberná? Wèl, na unda Hesus ta? Sigur bo ta kòrda ku bo a siña ku nan a mat’é na un staka di tormento, i ku despues Dios a resusit’é. Poko despues di esei, el a subi na shelu. (Echonan 2:33) Pues, ta einan e Reino di Dios ta: den shelu. Ta p’esei Beibel ta yam’é un “reino selestial.” (2 Timoteo 4:18) Ounke e Reino di Dios ta den shelu, lo e goberná e tera.—Revelashon 11:15.
6 Kiko ta hasi Hesus un Rei ekstraordinario? Pa kuminsá, lo e no muri nunka. Komparando Hesus ku reinan humano, Beibel ta bisa ku e tin “bida indestruktibel.” (Hebreonan 7:16) Esaki ta nifiká ku tur e bon ku Hesus hasi lo dura. I nos tin sigur ku lo e hasi kosnan grandi i bon.
7 Konsiderá e profesia bíbliko aki tokante Hesus: “E spiritu di SEÑOR lo keda riba dje, e spiritu di sabiduria i komprondementu, e spiritu di konseho i poder, e spiritu di konosementu i temor di SEÑOR. I e lo tin delisia den e temor di SEÑOR, i e lo no husga segun loke su wowo ta mira, ni hasi desishon segun loke su orea ta tende; ma ku hustisia e lo husga e pobernan, i disidí ku onestidat pa e afligínan di e tera.” (Isaias 11:2-4) E palabranan ei ta mustra ku Hesus lo tabata un Rei hustu i kompasivo durante su gobernashon riba hende na mundu. Abo lo ke tin un gobernante asina?
8 At’akí un otro bèrdat tokante e Reino di Dios: Hesus lo no goberná su so. Lo e tin ko-gobernante, esta, mas persona ku ta goberná huntu kuné. Por ehèmpel, apòstel Pablo a bisa Timoteo: “Si nos perseverá, nos lo reina tambe kuné.” (2 Timoteo 2:12) Sí, Pablo, Timoteo i otro personanan fiel ku Dios a skohe, lo goberná huntu ku Hesus den e Reino selestial. Kuantu persona lo tin e privilegio ei?
9 Manera a bin dilanti den Kapítulo 7 di e buki aki, apòstel Juan a haña un vishon den kua el a mira ku “e Lamchi [Hesukristu] tabata pará riba Seru Sion [su posishon di rei den shelu], i huntu kuné 144.000 ku tabatin su nòmber i e nòmber di su Tata skirbí na nan frenta.” Ken e 144.000 aki ta? Juan mes ta konta nos: “Esakinan ta esnan ku ta sigui e Lamchi unda ku e bai. Esakinan a wòrdu kumprá for di entre hende komo e promé frutanan pa Dios i pa e Lamchi.” (Revelashon 14:1, 4) Sí, nan ta fiel siguidónan di Hesukristu, skohé spesialmente pa goberná den shelu huntu kuné. Despues ku resusitá nan for di morto pa bida den shelu, “nan lo reina riba tera” huntu ku Hesus. (Revelashon 5:10) For di tempu di e apòstelnan, Dios ta skohiendo kristiannan fiel pa por kompletá e kantidat di 144.000.
10 E areglo pa laga Hesus i e 144.000 goberná humanidat ta algu masha amoroso. Un motibu ta ku Hesus sa kiko ke men ser hende i sufri. Papiando di Hesus, Pablo a bisa “nos no tin un sumo saserdote ku no por kompadesé di nos debilidatnan, sino un ku a wòrdu tentá den tur kos meskos ku nos, ma tòg sin piká.” (Hebreonan 4:15; 5:8) Hesus su ko-gobernantenan tambe a sufri i perseverá komo hende. Ademas, nan a lucha ku imperfekshon i mester a trata ku tur klase di enfermedat. Un kos ta sigur, nan lo komprondé e problemanan ku hende ta konfrontá!
KIKO E REINO DI DIOS LO HASI?
11 Ora Hesus a bisa ku su disipelnan mester pidi den orashon pa e Reino di Dios bin, el a bisa tambe ku nan mester pidi pa Dios su boluntat sosodé “na tera meskos ku den shelu.” Dios ta den shelu, i angelnan fiel semper a hasi su boluntat einan. Sin embargo, den Kapítulo 3 di e buki aki nos a siña ku un angel malbado a stòp di hasi Dios su boluntat i a pone Adam ku Eva peka. Den Kapítulo 10, nos lo sa mas tokante loke Beibel ta siña relashoná ku e angel malbado ei ku nos konosé komo Satanas e Diabel. Dios a permití Satanas i e kriaturanan spiritual angelikal ku a skohe pa siguié—yamá demoño—keda den shelu pa un tempu. Pues, no ta tur persona den shelu tabata hasi e boluntat di Dios e tempu ei. E situashon ei lo a kambia ora ku e Reino di Dios kuminsá goberná. E Rei resien entronisá, Hesukristu, lo a bringa kontra Satanas.—Revelashon 12:7-9.
12 E siguiente palabranan profétiko ta deskribí kiko lo a tuma lugá: “Mi a tende un bos duru den shelu, bisando: ‘Awor e salbashon i e poder i e reino di nos Dios i e outoridat di su Kristu a yega, pasobra e akusadó di nos rumannan [Satanas], ku ta akusá nan di dia i anochi dilanti di nos Dios, a wòrdu tirá abou.’” (Revelashon 12:10) Bo a tuma nota di dos suseso masha importante ku a keda deskribí den e versíkulo ei di Beibel? Na promé lugá, e Reino di Dios den man di Hesukristu ta kuminsá goberná. Na di dos lugá, Satanas ta ser saká for di shelu i tirá abou riba tera.
13 Manera nos lo mira mas despues, e dos susesonan ei a tuma lugá kaba. Kiko tabata e resultado? Relashoná ku loke a sosodé den shelu, nos ta lesa: “Pa e motibu aki, regosihá, o shelunan i boso ku ta biba den nan.” (Revelashon 12:12) Sí, e angelnan fiel den shelu ta alegrá pasobra, awor ku Satanas i su demoñonan a bai, tur persona den shelu ta fiel na Yehova Dios. Ta reina pas i armonia kompletu i permanente einan. Awor Dios su boluntat ta sosodé den shelu.
14 Pero kiko di e tera? Beibel ta bisa: “Ai di tera i laman, pasobra Diabel a baha bin serka boso ku gran furia, sabiendo ku ta ked’é solamente un poko tempu mas.” (Revelashon 12:12) Satanas ta rabiá pasobra a sak’é for di shelu i e tin solamente un poko tempu mas. Den su rabia e ta kousa gran sufrimentu, òf “ai,” riba tera. Den e siguiente kapítulo nos lo siña mas tokante e “ai” ei. Pero ku esei na mente, nos lo por puntra: Kon e Reino lo laga Dios su boluntat sosodé na tera?
15 Wèl, kòrda kiko ta Dios su boluntat pa e tera. Bo a siña tokante esei den Kapítulo 3. Den Edén, Dios a mustra ku su boluntat ta pa e tera aki ta un paradeis yená ku un rasa humano hustu ku ta biba pa eternidat. Satanas a pone Adam ku Eva peka, i esei a afektá—pero no a kambia—kumplimentu di Dios su boluntat pa e tera. Te ainda Yehova su propósito ta ku “e hustunan lo heredá e tera, i lo biba den dje pa semper.” (Salmo 37:29) Anto ta e Reino di Dios lo efektuá esei. Den ki manera?
16 Konsiderá e profesia na Daniel 2:44. Einan nos ta lesa: “Den e dianan di e reinan ei e Dios di shelu lo lanta un reino ku nunka lo no wòrdu destruí, i e reino ei lo no pasa pa ningun otro pueblo; e lo garna i pone un fin na tur e reinonan aki, ma e mes lo dura pa semper.” Kiko esaki ta bisa nos di e Reino di Dios?
17 Na promé lugá, e ta bisa nos ku e Reino di Dios lo a keda establesé “den e dianan di e reinan ei,” esta, miéntras ku otro reinonan tabata eksistí ainda. Na di dos lugá, e ta bisa nos ku e Reino lo dura pa semper. Ningun otro gobièrnu lo konkist’é ni remplas’é. Na di tres lugá, nos ta mira ku lo tin un guera entre e Reino di Dios i e reinonan di e mundu aki. E Reino di Dios lo ta esun viktorioso. Al final, lo e ta e úniko gobièrnu ku lo tin riba humanidat. E ora ei hende lo gosa di e mihó gobernashon ku nan a yega di konosé.
18 Beibel tin hopi kos di bisa tokante e guera desisivo entre e Reino di Dios i e gobièrnunan di e mundu aki. Por ehèmpel, Beibel ta siña nos ku segun ku e tempu pa e guera ei ta yega serka, spiritunan malbado lo plama mentira pa gaña “e reinan di henter mundu.” Ku ki propósito? “Pa reuní nan [e reinan] pa e guera di e gran dia di Dios Todopoderoso.” E reinan di mundu lo ser reuní na “e lugá ku na lenga hebreo yama Armagedón.” (Revelashon 16:14, 16) Debí na loke e dos versíkulonan ei ta bisa, e konflikto final entre gobièrnunan humano i e Reino di Dios ta ser yamá e guera di Armagedón.
19 Kiko e Reino di Dios lo logra pa medio di e guera di Armagedón? Pensa un biaha mas riba kiko ta Dios su boluntat pa e tera. Yehova Dios su propósito tabata pa yena e tera ku un rasa humano hustu i perfekto ku lo a sirbié den Paradeis. Kiko ta stroba esei di sosodé aworakí? Na promé lugá, nos ta pekaminoso, i nos ta bira malu i muri. Sin embargo, nos a siña den Kapítulo 5 ku Hesus a muri pa nos di manera ku nos por biba pa semper. Probablemente bo ta kòrda e palabranan ku ta pará den e Evangelio di Juan: “Dios a stima mundu asina tantu, ku el a duna su Yu unigénito, pa ken ku kere den dje no bai pèrdí, ma tin bida eterno.”—Juan 3:16.
20 Un otro problema ta ku hopi hende ta hasi maldat. Nan ta gaña, hòrta i kometé inmoralidat. Nan no ke hasi e boluntat di Dios. Hende ku ta hasi maldat lo ser destruí durante Dios su guera di Armagedón. (Salmo 37:10) Un motibu mas pakiko Dios su boluntat no ta sosodé na tera ta ku gobièrnunan no ta animá hende pa hasi Dios su boluntat. Hopi gobièrnu tabata débil, kruel òf korupto. Beibel ta bisa frankamente: “Hende a ehersé outoridat riba un otro hende pa su daño.”—Eklesiastés 8:9.
21 Despues di Armagedón, humanidat lo ta bou di un solo gobièrnu, e Reino di Dios. E Reino ei lo hasi Dios su boluntat i trese bendishonnan maravioso. Por ehèmpel, lo e kita Satanas i su demoñonan. (Revelashon 20:1-3) E poder di Hesus su sakrifisio lo keda apliká di manera ku hende fiel lo no bira malu mas i muri. Al kontrario, bou di gobernashon di e Reino nan lo por biba pa semper. (Revelashon 22:1-3) Tera lo keda transformá den un paradeis. Pues, e Reino lo sòru pa Dios su boluntat sosodé na tera i lo santifiká Dios su nòmber. Kiko esaki ta nifiká? E ta nifiká ku bou di e Reino di Dios ku tempu tur hende na bida lo onra e nòmber di Yehova.
KI DIA E REINO DI DIOS LO AKTUA?
22 Ora Hesus a bisa su siguidónan pa pidi den orashon: “Ku bo reino bin,” tabata bisto ku e Reino no a bin e tempu ei. Akaso el a bin ora ku Hesus a subi na shelu? Nò, pasobra tantu Pedro komo Pablo a bisa ku despues ku Hesus a ser resusitá, e profesia na Salmo 110:1 a kumpli riba dje: “[Yehova] ta bisa mi Señor: ‘Sinta na mi man drechi, te ora mi hasi bo enemigunan un banki pa bo pianan.’” (Echonan 2:32-35; Hebreonan 10:12, 13) Tabatin un periodo di espera.
23 Pa kuantu tempu lo e mester a spera? Durante siglo 19, studiantenan di Beibel sinsero a kalkulá ku e periodo di espera lo a terminá na aña 1914. (Relashoná ku e fecha aki, wak e Apèndiks.) Susesonan mundial ku a kuminsá na 1914 ta konfirmá ku e kalkulashon di e studiantenan di Beibel sinsero aki tabata korekto. Kumplimentu di profesia bíbliko ta mustra ku na 1914, Kristu a bira Rei i Dios su Reino selestial a kuminsá goberná. Pues anto, nos ta bibando den e “poko tempu” ku a keda Satanas. (Revelashon 12:12; Salmo 110:2) Nos por bisa tambe ku siguransa ku pronto e Reino di Dios lo aktua pa sòru ku e boluntat di Dios ta sosodé na tera. Bo ta haña esaki un notisia maravioso? Bo ta kere ku e ta bèrdat? E siguiente kapítulo lo yuda bo mira ku Beibel realmente ta siña e kosnan aki.
LOKE BEIBEL TA SIÑA
- E Reino di Dios ta un gobièrnu selestial ku Hesukristu komo Rei, i for di entre humanidat ta tuma 144.000 hende pa goberná huntu kuné.—Revelashon 14:1, 4.
- E Reino a kuminsá goberná na 1914, i for di e tempu ei a saka Satanas for di shelu i tir’é abou riba tera.—Revelashon 12:9.
- E Reino di Dios pronto lo destruí gobièrnunan humano, i e tera lo bira un paradeis.—Revelashon 16:14, 16.
Pregunta di Estudio
1. Kua orashon famoso nos lo bai analisá?
2. Menshoná tres kos ku Hesus a siña su disipelnan pidi p’e den orashon.
3. Kiko nos tin ku sa tokante e Reino di Dios?
4. Kiko e Reino di Dios ta, i ken ta su Rei?
5. For di unda e Reino di Dios ta goberná, i riba kiko?
6, 7. Kiko ta hasi Hesus un Rei ekstraordinario?
8. Ken lo goberná huntu ku Hesus?
9. Kuantu persona lo goberná ku Hesus, i na ki tempu Dios a kuminsá skohe nan?
10. Dikon e areglo pa Hesus i e 144.000 goberná riba humanidat ta un areglo amoroso?
11. Dikon Hesus a bisa ku su disipelnan mester pidi pa Dios su boluntat sosodé den shelu?
12. Kua dos suseso importante Revelashon 12:10 ta deskribí?
13. Kiko tabata e resultado di e echo ku a saka Satanas for di shelu?
14. Kiko a sosodé pasobra a tira Satanas abou riba tera?
15. Kiko ta Dios su boluntat pa e tera?
16, 17. Kiko Daniel 2:44 ta bisa nos tokante e Reino di Dios?
18. Kon ta yama e guera desisivo entre e Reino di Dios i e gobièrnunan di e mundu aki?
19, 20. Kiko ta stroba Dios su boluntat di sosodé na tera aworakí?
21. Kon e Reino lo sòru pa Dios su boluntat sosodé na tera?
22. Dikon nos sa ku e Reino di Dios no a bin ora ku Hesus tabata riba tera ni djis despues ku el a ser resusitá?
23. (a) Na ki tempu e Reino di Dios a kuminsá goberná? (b) Kiko nos lo konsiderá den e siguiente kapítulo?


text:
WILLEMSTAD – Aspafiko ta invita pueblo di Kòrsou kompleto i spesialmente e amantenan di e deporte di paso fino na 2 dia di feria titula ‘FERIA NACIONAL 2′.
E grandioso kompetesia di kabainan di paso organisa pa Aspafiko lo ta dianan 5 I 6 Oktober na sede di Aspafiko (zapateer patras di sabana ball park).
Djasabra ta kabainan di tur modalidat I ta kuminsa for di 7 di anochi, Djadumingu ta pa e muchanan ( Jinetes i Amazonas) i ta kuminsa 3 di atardi.
Entrada ta 5 florin i mucha te ku 12 anja ta gratis akompanja pa adulto.


text:
Refuerso di Polis yegando awe
ORANJESTAD(AAN): Awe Diaranson anochi un grupo di 11 Polis ta yega Aruba for di Hulanda, den cuadro di un peticion oficial di Cuerpo di Polis di Aruba na Cuerpo di Polis Nacional di Hulanda. Esaki den cuadro di anticipacion pa un peticion di Cuerpo Policial di Curaçao pa ayudo, relaciona cu e investigacion riba asesinato di Helmin Wiels.
E investigacion preliminar ta tumando luga na nos isla ruman, pero tur cos ta mustra cu den e siguiente dianan lo por spera desaroyonan nobo. No ta descarta cu e prome detencionnan lo por bay cuminsa cay, despues cu a caba di compila e diferente tipnan cu ta drentando.
Tanto Hulanda como Aruba a ofrece Curaçao sosten, den caso esaki ta necesario. E peticion oficial no a drenta ainda, pero Aruba ta preparando pa e yamada na cualkier forma. Como cu nos tin similaridad riba idioma y cultura, ta pensa cu ta mas facil pa manda Polisnan di Aruba pa bay yuda den patruyahe na Curaçao. Di e forma ey por saca mas Polis na Curaçao mes for di e seccion di patruyahe, pa reforsa e departamento di Recherche. Cuanto Polis lo manda for di Aruba no ta conoci, pero ta insinua cu e lo ta entre 10 pa 15 Polis.
Di acuerdo cu nos informacion, e 11 Polisnan di Hulanda cu ta yega Aruba lo traha den e seccion di Polisnan uniforma. Te cu awor, nan lo keda Aruba pa 2 siman largo. Si acaso tin necesidad pa alarga nan estadia, lo por haci un peticion oficial na e Cuerpo di Polis Hulandes atrobe pa nan por keda mas dia. Tur cos ta depende di desaroyo di e investigacion na Curaçao.
Te cu awor a prepara un cantidad di Polis di departamento uniforma di e Cuerpo Policial Aruba pa bay reforsa nan coleganan di Curaçao. Den cualkier caso, a prepara algun “top Recherche” di Aruba pa por duna un man tambe den caso cu haci un peticion oficial.
E caso aki di asesinato di e politico cu mas voto na Curaçao a haci un impacto grandi riba e sentimiento di seguridad den e pais.


text:
Guera Friu
Periodo di enemistad (1945-1989) entre e capitalismo West y e communismo Oost, na unda nunca nan a cuminsa cu un berdadero guera entre e dos paisnan poderoso Merca y Union Sovietico. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomber[editá | edit source]
Depues Di Dos Guera Mundial Merca y Union Siovetica (awo: Rusia) tawata e paisnan esun di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
Antecendete[editá | edit source]
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inica na cuminsamento di Prome Guera Mundial. E doctrina di capatilismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome sosodemento cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mercano- y Sioveticonan: e idea di Bolshevists tawata pa caba cu capitalismo y introduci e sistema di comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Siovetica na 1933.
Oost y West hunto[editá | edit source]
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa.
Na 1941, situacion di guera a cambia. Alemania a gana Union Sovietica. Merca tambe a bay guera cu Alemania. E enemigo di Hitler mester a traha hunto. Nan a haci lo siguiente:
- Gran Britania y Merca a manda material monderno di guera pa Union Sovietica.
- Churchill, Stalin y Roosevelt a discuti over Europa. Den un tratado, Carta Atlantica, na unda Europa no mag di wordo ocupa. P'esey e pueblo Europeo a haya autodeterminacion: e derecho pa kies nan mesun gobierno.
- E tres lidernan a discuti referente na e guera contra Hitler. Na aña 1944 Gran Britania y Merca a kere cu ta bay cuminsa un antoho na West-Europa.
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E Tres Lidernan Grandi a reuni na februari 1945 na un Conferencia di Yalta.
- E minister-presidente Britanico: Churchill
- E presidente Mericano: Roosevelt
- E lider partido Ruso: Stalin
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.


text:
WILLEMSTAD - Carlos Pieter, un di e sospechosonan den kaso Magnus, ke sali for di prizon. Su abogado a manda un petishon pa korte pa di dos biaha. Wes lo tuma un desishon
Tag "korte"
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
WILLEMSTAD – Dia 27 di mei próksimo Fundashon pa Konsumido lo entregá un konsepto di lei ku lo hasi posibel pa konsumidónan ku tin keho por yega na Korte na
WILLEMSTAD – Abogadonan Sulvaran, Eustatius i Peterson ke pa e kaso di Orden di Abogado, di disiplina kontra nan ta habri pa públiko. Nan no tin konfiansa den e konseho
WILLEMSTAD – Hues a dikta u Saint Tropez mester stòp di kousa molèster di zonido pas su bisiñanan. Esakinan a
WILLEMSTAD – For di 3 di òktober di aña pasá e tres sospechosonan R. Rietwijk, R. Koeiman i C. Felicia
MIAMI — E pelotero yu di Kòrsou Wladimir ‘Coco’ Balentien, a deklará su mes inosente den e kaso di violensia
WILLEMSTAD – Kokomo Beach a gana kaso kontra di Selikor N.V. mester tuma medida adekuá pa e establesimentu no tin
WILLEMSTAD – Djaweps 23 di Yanüari 2014 korte lo trata e kaso di asesinato na Koraal Tabak di aña 2012.
SCHIPHOL - Fiskal di Hustisia Mayor ta eksihí 15 aña di prizòn pa e dos supuesto kabesantenan di un gang grandi


text:
WILLEMSTAD – Gobièrnu di alemania a anunsiá ku nan ta ekspulsá un merikanu ku nan a deskribí komo e representante di inteligensia merikanu (CIA) na e embahada di Merka Berlin.
Internashonal
WILLEMSTAD – Presedente di Merka, Barak Obama, a ofresé israel pa media den e konflikto arma ku ta andando entre israel i e grupo palestino Hamas ku ta goberná Gaza
WILLEMSTAD - E atakenan di Israel kontra Gaza (Hamas) I visa vèrsá ta inkrementando na frekuensia I agresividat. Ámbos pais (Gaza komo teritorio palestino) ta konsiderá nan asaltonan komo kontra
WILLEMSTAD – E frakshon palestino “Hamas” a lansa un serie di rakèt kontra siudatnan israelita komo reakshon riba atake israelita
WILLEMSTAD – Un temblor Magnitut 7.1, riba skala di Richter, a sakudí partinan di sentro I nort Amérika. E
WILLEMSTAD – Paisnan di west Afrika ta uni forsa pa kontrarestá e brote di Ebola di mas grandi I
WILLEMSTAD – Awe, 5 di yüli, Venezuela ta konmemorá 203 aña ku e pais a deklará su mes independiente for
WILLEMSTAD – Tin un menasa serio i real pa un atake kontra Merka ku uso di avion komersial. E departamento
WILLEMSTAD – Awe e asesino Joran Van Der Sloot ta drenta e boto matrimonial ku su frei na Perú, kaminda


text:
E crecimento economico di 2.6% bao di e circumstancia di e ciere di e refineria ta algo positivo pa Aruba. Otro paisnan lo ta celoso di e crecimento economico aki. Gastonan mester baha y entrada mester subi.
Relato anual di AZV:
Brevemente nos a wak asunto di AZV, unda tabatin un defecit di 2.6 miyon florin. Mi ta haya esaki ariba un prespuesto di 300 miyon florin, esaki no ta malo. E forma cu e ley ta hinca den otro, gobierno mester pone e suma aki aserca y di anja pasa 7.5 miyon florin, pues Gobierno debe Azv 10 miyon florin.
[video] Gobierno debe Azv 10 miyon florin di e defecit di e aseguro general
E crecimento economico di 2.6% bao di e circumstancia di e ciere di e refineria ta algo positivo pa Aruba. Otro paisnan lo ta celoso di e crecimento economico aki. Gastonan mester baha y entrada mester subi.


text:
WILLEMSTAD - Imigrashon na Hato a pone dos turista venesolano riba avion bèk pa Venezuela paso nan no tabata tin sufisiente sèn riba nan. Sigun korant Extra, nan dos no tabata
Tag "plaka"
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
WILLEMSTAD - Partido polítiko PAIS ke pa ora malechornan kometé un krímen, nan sintié mesora den nan saku. Lider di partido Alex Rosaria ta na Hulanda aworakí i el a hasi


text:
ORANJESTAD – Promé minister di Aruba Mike Eman a pidi su kolega Juan David Irausquin pa rekonsiderá su retiro komo minister di finansa. E minister a entregá su retiro den
Tag "aruba"
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
- Selekshon nashonal di vòlibòl den partido di fogeo awe nochi den SDK »
- UoC legt probleem collegegelden uit »
- Trahadónan di Fundashon Sedreko lo no sera nan boka mas »
ORANJESTAD – Britannia ku tabatin mester di 1 viktoria pa titula kampion, ayera mester a resigna ora ku nan a kai vensi kontra di e ekipo RCA ku skor di
ORANJESTAD – E kampionato nashonal di futbòl na Aruba tambe ta yegando su final. Aktualmente e último 4 timnan ta den lucha pa alkansá e seri final. Di e 4
ORANJESTAD – Selekshon di futbòl di Aruba, no ta logra nan pase pa e siguiente buèlta di Caribbean Cup 2014.
Insel ta kuminsá bula pa Georgetown pa Guyana Britániko for di 18 di yüni. Vuelonan lo sali dos biaha pa
ORANJESTAD/Aruba – E kantidat di aksidente di tráfiko na Aruba a oumentá awor ku outomobilistanan ta manda mas mensahe for
ORANJESTAD – Riba Dia di San Juan hopi ta bai hasi mal uso di kima sushi! Durante e kombersashon ku Marlon
ORANJESTAD – Durante di e último dianan ku a pasa futbolistanan di Kòrsou, ku ta hungando den e kampionato di
ORANJESTAD/Aruba – Hulanda ke implementá supervishon finansiero na Aruba. Esaki a sali na kla durante di debatenan na parlamento Hulandes


text:
Asunto
- Home
- Tópiko
- Antia Hulandes i Aruba
- Relashonnan estatal nobo den Reino
- Sentro di Servisio Regional
- Asuntunan Sosial i di Empleo
Relashonnan estatal nobo den Reino
Kontenido di página: Asuntunan Sosial i di Empleo
Ministerio di Asuntunan Sosial i di Empleo, ‘Sociale Zaken en Werkgelegenheid’ (SZW) tin na su enkargo stimulá empleo, promové relashonnan di trabou moderno i un seguridat sosial dinámiko.
Aktividat i proyektonan na Boneiru, Sint Eustatius i Saba
Na e tres islanan ta trahando riba e siguiente proyektonan pa fiha:
- Sueldo mínimo
- Pago di ‘algemene ouderdomsverzekering’ (aov) i ‘algemene weduwen- en wezenwet’ (aww)
- Pago di pèrdida di sueldo ligá na e aseguro kontra gastunan di enfermedat i di aksidente, na dunadónan di trabou
- Ehekushon di e areglo di ònderstant
- Otorgamentu di pèrmit di empleo
- Forma di trata keho tokante salario, areglo di fakansi, ora di trabou.
- Forma di laga hasi kontròl riba tereno di seguridat (arbo), ora di trabou i alohamentu ilegal (inkluso alohamentu di trahadónan strañero)
- Dunamentu di konseho i sosten na gobièrnunan insular den asuntu di mediashon pa trabou i desaroyo di programa di djòp
Un solo lokèt despues di 10-10-10
Te ainda ta ‘Sociale Verzekerings Bank NA’, ‘directie Arbeidszaken (land)’ i departamentonan di gobièrnu insular ta ehersé e tareanan ariba menshoná. Empleadonan di e organisashonnan akí ku awor ta ehekutando tal tareanan, ta bai hasi esakinan despues di e fecha di transishon denter di ‘Regionaal Service Centrum’. Despues di 10-10-10 sivilnan i empresanan por atendé tur e asuntunan akí na e lokèt di ‘Regionaal Service Centrum’.


text:
Recientemente e hoben landador Daniel Jacobs a competi den e Nederlandse Jeugd en Junioren Kampioenschappen cu a tuma luga na Amsterdam Hulanda e dianan 19 juni pa 22 juni. E hoben Jacobs a regresa Aruba cu tremendo resultado, unda ela demostra cu Aruba su nivel di landamento ta uno halto. Daniel Jacobs a na conkista e titulo como Campeon Hubenil di Hulanda den e disciplinanan di 400 Free y 400 IM. Den 400 Free ela gana cu su mihor tempo marca esta 4:24:03 y den 400 IM Daniel a laga tur otro participante atras yegando muraya den un record personal di 5:00:15.
Den caredanan hopi preta, tanto e 200 Free y 100 Free, Daniel mester a keda satisfecho cu medaya di silver, unda ela keda na di dos lugar y logra e titulo como sub campeon hubenil di Hulanda den e dos eventonan aki. Hunto cu otro tres atletanan di Racing Club – Den Haag, Daniel a logra agrega un medaya di Oro mas esaki den 4 x 200 Freestyle y un medaya di Brons den 4 x 100 Freestyle relay. AZB kier a felicita Daniel Jacobs pa su gran logro na Hulanda
Landador Daniel Jacobs a logra titulo maximo den e campeonato hubenil di landamento na Hulanda
Recientemente e hoben landador Daniel Jacobs a competi den e Nederlandse Jeugd en Junioren Kampioenschappen cu a tuma luga na Amsterdam Hulanda e dianan 19 juni pa 22 juni. E hoben Jacobs a regresa Aruba cu tremendo resultado, unda ela demostra cu Aruba su nivel di landamento ta uno halto. Daniel Jacobs a na conkista e titulo como Campeon Hubenil di Hulanda den e disciplinanan di 400 Free y 400 IM. Den 400 Free ela gana cu su mihor tempo marca esta 4:24:03 y den 400 IM Daniel a laga tur otro participante atras yegando muraya den un record personal di 5:00:15.


text:
E studiantenan di e facultad di Enfermeria y Cuido na Colegio EPI Unidad Salubridad & Servicio cu a pasa nan examen cu exito a huramenta como enfermero. E acto oficial di huramentacion ta un ceremonia oficial na unda entre otro e graduadonan ta huramenta pa duna un bon cuido y yuda na realisa un miho calidad di bida pa nan pashentnan y alabes ta aporta pa promove Salubridad Publico y bienestar di nos comunidad.
Minister di Salud Publico a hiba palabra y a felicita e graduadonan y a enfatisa e importancia di e logronan di cada un di nan. Enfermeria ta central den cuido di e pashent pa evalua, promove, controla y protege of restaura e salud pa e individuo, un trabao di elogia y admira.
Y p’esey Minister Schwengle ta elogia y yama danki na e formacion rond di cada graduado, esunnan na cas cu ta percura pa nan tin paz mental di por completa nan estudionan, docentenan cu ta duna e educacion, instancianan manera Hospital, SABA y otronan cu ta brinda e oportunidad di por cumpli cu e trabao mientras ta den formacion.
Graduadonan di Colegio EPI a huramenta como enfermero
E studiantenan di e facultad di Enfermeria y Cuido na Colegio EPI Unidad Salubridad & Servicio cu a pasa nan examen cu exito a huramenta como enfermero. E acto oficial di huramentacion ta un ceremonia oficial na unda entre otro e graduadonan ta huramenta pa duna un bon cuido y yuda na realisa un miho calidad di bida pa nan pashentnan y alabes ta aporta pa promove Salubridad Publico y bienestar di nos comunidad.


text:
Willemstad - Mas di 50 bisti estilo di Bètlehèm lo ser usa den e Christmas Gala Show di Shamiro Anita. Meta di e Show espektakular aki ta pa pone rekordá tur hende riba e nifikashon berdadero di Pasku, esta pa rekordá i selebrá e nasementu di Hesus Kristu. E Show aki lo tuma lugá dia 15 di desèmber 2013 di 7.30 pa 10.30 pm den e luhoso ATRIUM di Renaissance Hotèl.
Pa logra e meta aki Shamiro a disidí di krea un show estilo di Bètlehèm dje tempu ei, ku kanto i aktuashon di e nasementu di Hesus. Tantu e aktornan komo e bailarinnan komo lo bai bisti ku paña estilo di Bètlehèm. P’esei a prepará mas di 50 kòstum estilo Bètlehèm , manera esun di Mama Maria, Jose, e 3 Sabionan i wardadó di karné speshal pa e bunita Show di Pasku aki. Aktuashon di artistanan bisti na e estilo tradishonal aki lo pone esnan presente sinti nan na Bethlehen dje tempu ei.
Titulo si e Christmas Gala Show aki ta “Un Anochi di Pas”. Espektativa ta ku e Show aki lo bira algu nunka bisto na Kòrsou i karchinan ya ta bayendo manera pan kayente. Hopi ta esnan ku ya a kumpra nan karchi trempan i ketu bai tin reservashon pa mas karchi.
Shamiro su deseo ta pa e show di Pasku aki hasi un impakto riba tur hende ku bishit’é ku mensahenan positivo, prinsipalmente ku e palabra di Dios. E lo kanta tur su kantikanan konosí manera “Un Brasa So Mi Ke” i “Move Tur Montaña” kombiná ku e melodianan mas bunita i dushi di Pasku den su estilo úniko, kreando un dushi ambiente di Pasku, yena ku Pas, Alegria i Bendishon.
Lo tin artistanan invitá manera “KèKè” Willems, “Deetje” Coco, Susana Philipsen i direktamente for di Hulanda Willy Rodriguez, tur kantando e kantikanan mas gusta. Tambe lo tin un tremendo bell show. Lo tin kantikanan na Papiamentu, Spañó i Ingles. E sala Atrium di Renaissance ta hopi bunita mes, pero e no ta karga hopi hende. P’esei esnan ku kumpra karchi lihé lo sigurá nan stul den e bunita Show di Pasku aki.
E Show aki ta alabes un fundraising pa Shamiro por logra su metanan riba tereno musikal. Karchi pa e Show di Pasku aki lo ta un regalo úniko, diferente i ideal pa bo mes, bo famia, klientenan, amigunan, koleganan i/òf empleadonan. Un regalo asina lo enkurashá, stimulá i duna animo speshal kreando mas pas durante e dianan di fiesta aki. Shamiro su deseo ta pa Dios su Amor sigui Move Tur Montaña.
Preis di karchi ta solamente fl.50,– i lo ta optenibel na Mensing Caminda, Tik Tak, Beep Beep i Koko Loko i na Kas di Beibel. Por reserva karchi pa grupo i kompania. Pa mas informashon por yama na telefon 5622233of 5211500.


text:
WILLEMSTAD – Djarason último nos Promé Minister Sr. Ivar Asjes a hasi un bishita na e kompleho deportivo Niels Liberia na Suffisant despues ku algun dia promé dos lampi a bini abou den e kompleho deportivo aki.
Promé Minister Asjes a keda informá dor di direktor di Reda Sosial Sr. Herman George tokante e trabounan ku mester keda hasí a korto plaso. Kual ta revishon total di e sistema di e lampinan ku ta na laira, drecha i kambia e flur ku ta den hopi mal estado. Mester renobá wayanan rondó di e kancha i e bòrchinan di skor. Mester drecha e bañonan i traha un lugá adekuá pa warda material.
Promé Minister Asjes a indiká ku Gobièrnu ta disponibel i dispuesto pa duna e asistensha nesesario dor di invertí fondonan públiko den e proyekto aki pa restourá e sala aki pa asina nos hóbennan por sigui práktika deporte.


text:
WILLEMSTAD – Djasabra último e temporada largu di karnaval aki a klousurá ofisialmente ku entrega di premio na WTC. Pa loke ta trata marcha hubenil Grupo Yupi a risibí e premio máksimo. Mester bisa ku nos karnaval hubenil tabata hopi chikí pero yená ku fantasia i koló.
Manera hopi komentario for di dia a mira e marcha hubenil, e grupo di aña un biaha mas a bai pa Grupo Yupi; grupo kua por sierto a sòru pa inovashon den nos marcha bayendo ku 2 agrupashon musikal, ERA i Dreams.
Pa loke ta demas premiashon, esaki tabata lo siguiente:
Promé finalista grupo di aña – Grupo Chikitous
Di dos finalista grupo di aña – Grupo Isla Hubenil
Roadpiece mas impaktante – Grupo Yupi
Karosa mas impaktante – Grupo The Bito’s
Folklor nashonal òf international – Grupo Ambiente Hubenil
Historia – Grupo Kèrèkèntènchi
Fantasia General – Grupo Sweet Party Kids
Kómiko – Grupo Apetit pa Gosa
Naturalesa – Grupo Ban Purba
Premio Estimulo – Grupo Aplouso
This slideshow requires JavaScript.


text:
BRAZIL - E selekshonnan di futbòl ku ya a mira akshon a yega na 44 gol den e promé 14 weganan ku a hunga den e kampionato mundial di futbòl Brazil 2014.
Esaki di djaweps dia 12 di yuni, te ku ayera djaluna dia 16 yüni.
Di e e 14 weganan, 13 a konosé gol, di kual e wega ku mas gol a keda anotá tabata e wega entre Hulanda i Spaña ku a kaba den un goliada pa Hulanda, di 5-1.
E wega ku ménos gol anotá tabata e empate di 0-0, di Iran i Nigeria ku a bira tambe e promé empate durante di e mundial 2014.
Di e 44 golnan aki, 3 tabata outogol.
E promé resultadonan:
Brazil - Kroasia 3-1
Mexico - Kamerun 1-0
Spaña - Hulanda 1-5
Chile - Oustralia 3-1
Colombia - Gresia 3-0
Uruguay - Costa Rica 1-3
Inglatera - Italia 1-2
Kosta Marfil - Hapon 2-1
Suisa - Ecuador 2-1
Fransia - Hondúras 3-0
Argentina - Bosnia-Herzegovia 2-1
Iran - Nigeria 0-0
Alemania - Portugal 4-0
Merka - Ghana 2-1


text:
WILLEMSTAD – Pastor Curtis Meris, ta partisipá orario di Selebrashonnan Eukarístiko den fin di siman I kambio di aña 2013/2014.
Djasabra 28 desèmber “dia di Inosentenan”
Parokia San Willibrordus misa pa mucha 9:00or mainta
Parokia Spiritu Santu Tera Kòrá Misa 4:00or atardi
Djadumingu 29 desèmber
Dia di santa Famia, ku atenshon spesial riba parehanan. Lo tin oportunidat
den tur parokia pa parehanan renobá nan promesanan matrimonial
Parokia San Willibrordus 7:30 mainta; Parokia Spiritu Santu Tera Kòrá 9:00or mainta
Parehanan ku lo asistí na un di e dos parokianan por skibi nòmber delantá pa
risibí nan sertifikado.
Dia 31 di desèmber bispu di aña Selebrashon lo ta
Parokia San Willibrordus 7:00or anochi; Parokia Tera Kòrá 9:00or di anochi
aña nobo mainta 1 di yanüari 2014 misa na San Willibordus 7:30 mainta
Parokia Tera Kòrá 9:00or di mainta.
Pastor Curtis I su konsehonan di parokianan di San Willibrordus I tera kòrá ta deseá
henter pueblo di Kòrsou i Bándabou en partikular, un dushi kambio di aña, I ku
bendishon di Dios reina den kada kas di famia.
Reverendo Pader Curtis Meris


text:
Asunto
- Home
- Tópiko
- Antia Hulandes i Aruba
- Relashonnan estatal nobo den Reino
- Sentro di Servisio Regional
- Salú Públiko, Bienestar Sosial i Deporte
Relashonnan estatal nobo den Reino
Kontenido di página: Salú Públiko, Bienestar Sosial i Deporte
Ministerio di Salú Públiko, Bienestar Sosial i Deporte ta enkargá ku maneho gubernamental riba tereno di kuido di salú, kuido sosial i deporte.
Metanan na Boneiru, Saba i Sint Eustatius
Drecha kualidat di kuido, tantu riba tereno médiko komo riba tereno di servisio pa medio di:
- Un seguro general kontra gastu di enfermedat entrante 10-10-10 pa tur hende ku ta biba i/o traha legalmente na e islanan. Ta sigurá tur hende sin tene kuenta ku nan edat òf nan salú. Lo no tin nodi di paga prima mensual ni anual. Esaki ta asina pasobra ta entrada di belasting parsialmente i parsialmente Reino ta karga e gastunan di e seguro.
- ‘Regionaal Service Centrum/Zorgkantoor’ ta atministrá e seguro kontra gastu di enfermedat. E ofisina menshoná ta tuma e tarea di e kompanianan di aseguro aktual. Den esaki VWS ta traha entre otro ku ‘Bureau Ziektekostenverzekering’ (BZV) i ‘Sociale Verzekeringsbank’ (SVB).
- Ehekushon di 26 proyekto pa por duna kontenido na e pakete di derecho reglá den e seguro kontra gastu di enfermedat. E hòspitalnan na e tres islanan ta e sosionan prinsipal den e areglo akí.
- Privatisá e hòspitalnan i asosiá ku kasnan di ansiano na Sint Eustatius i Saba. Mediante renobashon i konstrukshon nobo ta yega na sentronan di kuido multifunshonal.
- Den e sentronan di kuido lo tin mas spesialista pa tene konsulta, loke ta trese kuné ku lo tin mas i mihó kuido pa tur hende.
- Pa e hòspital na Boneiru lo atraé spesialista pa spesialismonan básiko: sirugia, anestesiologia, ginekologia, medisina interno, pediatria i sikiater. Invershon ekstenso den ekipo i formashon profeshonal lo sostené e spesialismonan básiko.
- Ta bini sinku ambulans nobo pa mehorá transporte di emergensia na e islanan.


text:
Chuchubi
E Chuchubi (Mimus gilvus), ta un para residente di e parti suit di Mexico te ku e parti nort di Brazil, anto den e antianan chiki anto otro islanan den karibe. E paranan di panama i Trinidad por a wordu intodusi dor di humanonan. E ta famia ku e Northern Mockingbird (M. polyglottos) ku ta su famia di mas serka bibante, pero e para na peliger di ekstinshon, e Socorro Mockingbird (M. graysoni) ta un famia mas serka ku a kere prome.
This is an excerpt from the article Chuchubi from the Wikipedia free encyclopedia. A list of authors is available at Wikipedia.


text:
Naturalesa
Naturalesa, den e esensia mas grandi, ta ekivalente na e Mundu Natural, e Mundu Físiko, of e Mundu Material. "Naturalesa" ta referí na e fenomeno di e mundu físiko, anto tambe na bida en general. E ta varia di skala di e nivel Supatómiko pa e nivel Kosmikó. E palabra naturalesa ta derivá for di e palabra Latino "natura", of "kalidatnan esensial",ku den tempunan antiguo tabata nifiká literalmente "duna lus". Natura tabata un tradukshon di e palabra griego "physis" (φύσις), ku originalmente tabata relashona ku e karakter intrínsiko di matanan, bestianan i otro kosnan ku ta desaroyá riba nan mes. E konsepto di naturalesa tur na tur, e universo fisikó, ta un di e diferente eskpanshonnan di e noshon original; e a kuminsa komo un par di aplikashonnan di e palabra φύσις dor di filósofonan pre-Sokrátiko i a haña mas influensia sigun tempu a progresá. Entre e varios usonan den e mundu di awendia, "naturalesa" por referí na e relmo general di varios tipo di animalnan i den algun kaso na e prosesonan asosiá ku ophetonan inanimá manera tiponan particular di fenómenonan ku ta eksisti riba nan mes, manera e wèr anto e geologia di mundu, anto e materia anto e energia di kua tur e kosnan aki ta kompone di dje. E ta wordu tumá pa nifiká "Ambiente Natural" of wildernis i animalnan wild, piedranan, mondinan, playanan, anto in general e kosnan nu no a wordu altera substansiabelmente dor di e ser humano, of ku tei dor di intervenshon humano. Por ehemplo, objetonan manafakturá anto e interakshon humano no ta wordu konsidera komo parti di naturalesa, of nan ta wordu kualifiká komo, por ehemplo "Naturalesa humano". Esaki ta un konsepto mas tradishonal di kosnan natural ku te ahindo por wordu haña awedia ta implika un distinshon entre e natural i e artifisial, e artifisial ta wordu konsidera di ta e kos ku a wordu traha dor di e konsenshi humano. Dependiendo di e konteksto partikular, e termino "natural" tambe por wòrdu distinguí for di lo innatural, lo sobrenatural, i lo artifisial.
This is an excerpt from the article Naturalesa from the Wikipedia free encyclopedia. A list of authors is available at Wikipedia.